Kastell an Erminig - Wikipedia\nKastell an Erminig, e kêr Gwened.\nKastell an Erminig e oa anv, pe lesanv, kastell Gwened ma veze duged Breizh o chom er XVvet kantved a-raok mont da gastell Naoned da chom.\nAr c'hastell gwechall[kemmañ | kemmañ ar vammenn]\nAn anv-mañ a voe roet d'ur c'hastell savet gant an dug Yann IV entre 1380 ha 1385 da greñvaat kêr Gwened ha da ober e annezlec'h. Savet e voe e reter ar gêr gloz, war douaroù prenet gant an dug e 1380. Ur wech savet ar c'hastell, e voe prenet douaroù all gantañ c'hoazh, er reter evit ober ul liorzh vras. Eno emañ liorzhioù ar Waremm hiziv.\nE Kastell an Erminig e voe ganet Yann V, mab Yann IV. Eno ivez e voe lidet eured Frañsez II gant e wreg Marc'harid Breizh e 1455. Goude eured Anna Breizh gant ar roue gall Charlez VIII avat, ne voe ket implijet ar c'hastell kement. Eno e oa gouarnour Gwened o chom, hag eno ivez e voe degemeret ar roue Frañsez Iañ e 1518 hag e 1532, met tamm-ha-tamm goude-se e voe dilezet. Loeiz XIV a roas aotre da adimplijout lod eus ar mein da echuiñ kaeoù ar porzh.\nE 1785 e voe savet, war ar rivinoù-se, ar savadur a weler hiziv, ha n'eo ket ur c'hreñvlec'h krennamzerel ken.\nEno emañ Skol-Uhel ar Vro hiziv.\nAdtapet diwar « https://br.wikipedia.org/w/index.php?title=Kastell_an_Erminig&oldid=1855969 »\nKemmoù diwezhañ degaset d'ar bajenn-mañ d'an 11 Du 2019, da 21:44.


Pajenn:Troude ha Milin - Ar marvailler brezounek.djvu/210 - Wikimammenn\nPajenn:Troude ha Milin - Ar marvailler brezounek.djvu/210\ntroaz euz a di al loen heuzuz, en doa kemend a nec’h hag a enkrez, ma voa eat ar c’hoant dimezi pell diout-han.\nNeuze ann dijentil o welet ne voa netra evit her parea, a ieaz etrezek ar gear, eur boan spered vraz d’ezhan. Evelato, a forz da vale ec’h en em gavaz, hag he deir verc’h a zilammaz da boket d’ezhan peb eil, ha d’he vriata. He verc’h hena neuze a c’houlenn out-han pegouls en deuz lakeat ann deiz da eureuji : — Dimezit pa gerroc’h, eme-z-hi d’ezhan, evit gouzout petra a lavarche. — Dimezet a-walc’h ounn-me, eme he zad ; ma n’as peus-te birviken muioc’h a c’hoant dimezi evit n’am beuz-me brema, birviken dimezi ne ri. Me garje ne vije deut ar froudenn fall-ze em fenn biskoaz !\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/210&oldid=114268 »\nKemmoù diwezhañ degaset d'ar bajenn-mañ d'an 4 Meu 2018, da 20:55.


Pajenn:Marigo - Buez ar Saent.djvu/87 - Wikimammenn\nPajenn:Marigo - Buez ar Saent.djvu/87\nSant Ignaç eus a Antioch, o veza bet condaounet d’ar maro, ha cunduet da Rom, evit beza divoret gant al loened, abalamour d’ar Feiz, en devoe ar gonsolation da dremen dre Smirn, ha da velet Sant Policarp, abarz mervel. Ur joa vras en devoe o velet an urz caër hac an devotion a oa e touez ar bobl eus a Smirn, hac e veulas an Autrou Doue da veza roet dezo ur Pastor quer fur ha quer santel. O daou e voant bet Disquibien Sanl Yan, hac abaoue an amser-se, o devoa conservet ur garantez particulier an eil evit eguile.\nE coumançamant ar c’huec’hvet persecution o devoe ar Gristenien da souffr aberz ar Bayanet, Doue a reas da aznaout da Sant Policarp penaus e tlie heb dale souffr evit e c’hloar. An nosvez varlec’h e tigouezas ur vanden Archerien da doull e zor ; ar Sant, pehini a oa oc’h ober Oræsoun, o clevet an trous, en em offras da Zoue hac er pedas da receo ar Sacrific a rê dezâ eus e vuez, ha leun a joa en em bresantas e-unan dirac an Archerien : o fidi a eureu da antren, hac e roas dezo da zibri. Soueset e voant, hac e santent enno-o-unan ur respet bras evit un Escop quer carantezus ha quer respetabl dre e oad. Gouscoude ret oue dezo en em acquitta eus e c’homission, petra bennâc m’er greent gant queuz. Partial a eureu ganto ; presentet e voe dirac ar Barner, pehini a lavaras aezâ e ranc-ze blasfemi an Hano a Jesus-Christ, en ur renonç dezân, pe souffr an fourmanchou da bere e yee d’e gondaoni. Ar Sant a respontas : c’huec’h vloaz ha pevar-uguent so abaoue ma servichàn Jesus-Christ, nen deus græt din nemet mad, ha bepret e recevan gracou, nevez digantâ ; penaus e ouffen-me blasfemi an hini en deus roet din ar vuez ? Va C’hroüer eo, va Salver, ha va Zad ; va Doue eo ; da behini e tleàn pep seurt respet, ha va oll c’harantez.\nUr respont quer fur ha quer santel a vilitas dezàn ar Gurunen a Verzerinti. E varo precius a erruas vardro c’huec’h-uguent vloaz goude donediguez hor Salver.\nAr Rouantelez a Franç en deus bepret consideret\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/87&oldid=135010 »


Pajenn:Catechis, 1817.djvu/139 - Wikimammenn\ngo, an env, an douar, ar vuez, on penn, etc. Rac o touet dre an treo-se, e quemerer evit test an hini en deus o c’hrouet, peini so Doue. Permetet eo presti al le ; ar prophet Jeremi a disq dimp en pe occasion ha gant pe gondition.\nMuy facil eo tremen ep seramanti evit n’en deo en ober gant ar gondition a c’houlen Doue. Evel-se e lavar dimp on Salver, ne douet quet. Piou benac en deus an acustumanç da douet Doue, a so meurbet coupabl. Pedi a ràn ane-\nAdtapet diwar « https://br.wikisource.org/w/index.php?title=Pajenn:Catechis,_1817.djvu/139&oldid=117740 »\nKemmoù diwezhañ degaset d'ar bajenn-mañ d'an 2 Eos 2018, da 13:42.


Pajenn:Le Clerc - Ma beaj Londrez, 1910.djvu/159 - Wikimammenn\nPajenn:Le Clerc - Ma beaj Londrez, 1910.djvu/159\nc’hwec’h heur eus ar beure a rofe da c’hoût e vo bec’h ha reuz enne emberr. Pac’h eomp war droad (rak, dre m’eo sul, ne gerzo ket hon « zube » ac’han da nav heur) pac’h eomp war droad d’ar gatedral, ne gavomp den ebet war hon hent. Ha koulskoude eman an heol o sevel, hanval ouz eur voul ru tan, etre palez ar Parlamant ha chapel Westminster.\nAr gatedral, memes tra, a zihun hep dale an diabarz anei. Laret ganimp hon oferen, e savomp enni, evel d’an ordinal, evit ober hon fedenno a drugare, hag e kavomp enni eun toullad brao a dud, deut evit klevet eun oferen hag evit komunian. Diouz o êr e welomp ec’h ê beo-bueek o fe hag ec’h ê kempennet kaer o c’halon evit digemer o Mestr hag o Roue : ouz o gwelet e kresk hon devosion.\nAr gatedral hi hec’h-unan he deus kemeret eur gwiskamant kaer aboe dec’h d’an noz, eur gwiskamant hag a doug anean evit ar wej kentan. Ar gwaridello a ra an dro d’an neven a zo fichet enne bleuio a bep sort liw : eur blijadur sellet oute — ya, mar ne oar an nen perak emaint aze elec’h bean e lec’h all. Hed a hed gant ar ruio dre ma tlee ar Zakramant tremen, e oa d’ê da vean bet laket, pe e giz had war ar pave, pe e giz bokedo ouz an tier. Ar bleuio-man eo a zo deut a vagoniado eus Frans. Gwir ê e vije bet kavet en Londrez peadra da gempen an tier hag an hent : adalek dec’h e oad krog da stagan ouz ar mogerio pezio koton pe voulous ru, plego mistr enne ha warne rozenno spilhennet ha girienno skrivet en aour evit enori Jezus-Hosti ; garlantezenno ive a weled e meur a lec’h o vont eus an eil tu d’ar ru da gât an tu-all. Pegen kaer eta e vije bet hent ar prozision, ma vije bet deut, war ar marc’had, bleuio Frans d’hen kaeraat ! Mes siouaz ! aboe dec’h d’abarde,\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/159&oldid=150142 »\nKemmoù diwezhañ degaset d'ar bajenn-mañ d'an 6 Meu 2019, da 17:26.


Hiziv d'ar merc'her 07 a viz ebrel eo bet embannet disoc'hoù ar votadegoù er Groenland. Aet eo an tu-gounit gant Inuit Ataqatigiit, ur strollad dizalc'hour hag ekologour eus an tu-kleiz. 36,6% eus ar mouezhioù a zo bet rastellaet gant...\nBro-Euskadi : Tagoù a-enep an tiez-hañv e Guéthary\n« Etxe Hutsa = exte libre » (Ti goulo = ti dieub), « Aski da » (trawalc'h), setu ar pezh a c'hell an nen lenn e mogerioù zo eus kêr c'hGéthary goude dibenn-sizhun pask. Pegsunioù « Stop Tourisme » a zo bet peget un tamm...\nGerioù e parlanghje war panelloù e Poatev\nChasseneuille-du-Poitou hag e Lusignan, e departamant ar Vienne (Poatev), nevez zo, ez eus bet staliet panelloù gant gerioù poatevineg warno. Châgne : gwezenn . Vergne cabourne : gwernenn gleuz N'eo ket ar wech kentañ e weler seurt panelloù e Poatev, un nebeut...\nTagoù a-enep ar c’hêriekadur e Pornizh\nTaget eo bet mogerioù Pornizh (44) gant luganioù a-enep ar c'hêriekadur e-pad an noz etre ar meurzh 30 a viz meurzh hag ar merc'her da heul. Un ajañs-tiez hag an ti-kêr mui 8 lec'h all a zo bet taget en...\n1% eus al lec’hiennoù stadel spagnol troet e katalaneg nemetken\nAn ONG Plataforma per la Llenga a zo o paouez embann hec'h enklask bloaz diwar-benn plas ar yezh el lec'hiennoù stad. 400 lec'hienn internet a zo bet burutellet gant Plataforma ha sklaer eo an disoc'hoù : N'eus ket nemet 1%...\nDimanche 4 avril 2021, la messe du Dimanche de Pâques entièrement en breton sera célébrée à 10h30, dans la chapelle de l’Immaculée à Sainte-Anne-d’Auray. Vous pouvez retrouver tous les cantiques qui vont être chantés sur le site www.kan-iliz.com Et le...\nKorsika : Levrigoù-familh divyezhek e Aiacciu\nDa heul ur mennad kinniget gant ar strollad « Pà Aiacciu » (broadelour), divizet eo bet gant kuzul-kêr Aiacciu (Korsika) kinnig d'ar familhoù levrigoù-familh divyezhek (korseg-galleg) « evel e Breizh ». A-benn nebeut e vo lakaet e pleustr an diviz-se hag anv zo...\nGaliza : deiz diwezhañ an Iniciativa Xabalin !\nAbaoe fin miz genver emañ ar gevredigezh c'halizian « A Mesa pola Normalización Lingüistica » o rastelaat sinoù evit ma vefe kinniget un danvez-lezenn er parlamant galizian diwar-benn ur chadenn skinwell e galisianeg evit ar vugale. « Iniciativa Xabalin » eo anv ar c'houlzad-mañ....\nDanvez-lezenn Molac spurjet (dija) gant ar bodad !\nHiziv d'an 31 a viz meurzh eo bet ensellet an danvez-lezenn Molac war ar yezhoù rannvro gant bodad ar parlamant. Degemeret eo bet an danvez-lezenn met cheñchamantoù zo enni : miret eo bet ar soubidigezh er publik met dilemet eo...\nCarcassona : e-pelec’h emañ ar panelloù en okitaneg ?\nBiskoazh ! Cheñchet eo bet ar panelloù mont tre kêr e Carcassona (Okitania) gant an ti-kêr. A-raok e oant divyezhek okitaneg-galleg, met bremañ setu int...unyezhek ! Galleg nemetken ! Pelec'h emañ ar re en okitaneg eta ? Den ne oar, emañ an IEO...\nEmsaverien ar yezh a boulz kuzul Ceredigion da labourat e kembraeg\nEmañ Cymdeithas an Iaith, ar gevredigezh evit ar c'hembraeg, o paouez skrivañ da guzul kontelezh Ceredigion e kornôg Bro-Gembre evit ma vefe sevenet d'ur bromesa bet graet 10 vloaz zo. D'ar 25 a viz meurzh 2011 e sinas Ellen...\nApprendre le Breton pendant les vacances. Trois stages avec Roudour du 26 au 30 avril.\nL'organisme de formation en langue bretonne Roudour propose trois stages pendant les vacances de Printemps, du 26 au 30 avril prochain. L'un aura lieu à Quimper, le deuxième à Lesneven et le troisième Hennebont. Tous les niveaux sont proposés. Quel...\nMont a ra war-raok arabekadur an Aljeri ! Ar sizhun dremenet e oa bet embannet gant ministr aljerian ar c'henwerzh e vo kinniget ul lezenn gantañ er sened evit ma vefe en arabeg nemetken ar panellerezh kenwerzh. Evel just emañ...\nAr rusianeg lakaet da eil yezh ofisiel en Artsakh\nLakaet eo bet ar rusianeg da eil yezh ofisiel goude an armenianeg en Artsakh, da lavaret eo Karabakh-Uhel. Chom a ra an armenianeg yezh stad nemeti, avat. Meur a armenian a oar rusianeg dija ha bagadoù soudarded rusian a...\nAl lec’hienn gentañ a broduioù norman e normaneg a zo en-linenn\nNormaund.fr eo al lec'hienn gentañ ma c'hell an nen prenañ produioù norman, e galleg hag e normaneg. Produioù sevenadurel a zo evit poent mui un nebeut objedoù (tasennoù, plouzennoù, boujiennoù, …) mod ar vro. Hervez tud al lec'hienn e vez...\nPriziou 2021. Les lauréats du prix de l’avenir de la langue bretonne\nA l'issue de l'émission spéciale Prizioù 2021 les lauréats sont : Kevredigezh / Association Priz 1añ : Kentelioù an noz. Kelenn a ra brezhoneg d'an oadourien, kinnig stajoù yezhel ha dudi e brezhoneg. Ar gevredigezh he deus ivez lakaet al lec'hienn Mogidell...\nAr skol-vamm gentañ e setoeg a vo digoret en diskar-amzer\nUr yezh eus su-pellañ Bro-Estonia eo ar setoeg. Evel an estonieg eo ur yezh finno-ougrian hag a vez komzet gant 12 000 seto c'hoazh. An hanter anezhe a zo estonian hag an hanter all a zo rusian rak tremen...\nMoutier er Jura gallegour suis pe get ?\nDisul e vo ar votadeg diwezhañ war dalc'h ar Jura : hini kêr vMoutier. Dibabet e vo gant tud Moutier e peseurt kanton o deus c'hoant mont. Hini Bern (alamanegour) pe hini ar Jura (gallegour) savet e 1979. Gwall-daolioù hag emgannioù...\nKorsika : reuz el liseoù evit ar c’horseg\nE-keit m'emañ al liseidi e Breizh « o vanifestiñ evit an hin » (pe kentoc'h oc'h ober ar c'hiz, evel Greta Thunberg) emañ al liseidi broadelour eus Korsika o vanifestiñ evit o yezh. D'ar yaou 25 a viz meurzh e oa...\nUr steuñv ober evit kas war raok ar galleg e Montreal\nTra ma'z a war-gil implij ar galleg er C'hebek ha dreist-holl e Montreal setu maerez Montreal Valérie Plante (tu-kleiz) oc'h embann e vo roet lañs d'ur steuñv ober evit ar galleg e kêrbenn Bro-Kebek. Diazezet e vo ar steuñv war...\n1...121314...16Page 13 sur 16\nLe tatouage en danger ? En 2015, la Commission européenne a demandé à l’Agence européenne des produits chimiques (Echa) d’évaluer...


New Order - Wikipedia\nNew Order a zo ur strollad new wave hag electro-pop bet savet e Manchester e 1980. Kinniget eo bet an anv-se gant Rob Gretton. Ennañ e kaver sonerien bet e Joy Division : Bernard Sumner (kan, gitar, piano tredan), Peter Hook (gitar boud) ha Stepehn Morris (taboulinoù). Gillian Gilbert, gwreg Morris, a sonas piano tredan ganto betek 2001. Abaoe 2001 eo bet kemeret he flas gant Phil Cunningham. Ma'z eo heñvel-tre pladenn gentañ ar strollad (Movement he zitl) ouzh re Joy Division, e kemmas tamm-ha-tamm sonerezh ar strollad, hag e teuas da vezañ elektronek hag electro-pop. Peurliesañ e weler New Order evel unan eus strolladoù pouezusañ ar bloavezhioù 1980, gant The Smiths, The Cure, R.E.M pe c'hoazh Depeche Mode.\nGoude emzistruj Ian Curtis e miz Mae 1980 e tivizas izili all Joy Division kenderc'hel da seniñ. Ganto e teuas Gillian Gilbert e miz Here 1980. Pladenn gentañ New Order, Movement he zitl, a zeuas er-maez e 1981, produet e voe gant Martin Hannett, ha damheñvel ouzh sonerezh Joy Division eo. Goude bezañ bet e New York e 1981 e kemmas sonerezh ar strollad, ha muioc'h-mui a elfennoù elektronek a voe ennañ. Klevet e vez ar c'hemm-se en div ganaouenn (Everything's Gone Green ha Temptation) enrollet nepell goude ma vefe deuet Movement er-maez. Sikour a reas ivez ar strollad da sevel (hag arc'hantaouiñ) an toull-noz anvet The Haçienda (FAC51), hag a voe digoret ez-ofisiel e Manchester e miz Mae 1982. E miz Meurzh 1983 e teuas er-maez Power, Corruption & Lies. Ur bladenn elektronek da vat eo, enni e vez klevet ar c'hemm bet degaset e sonerezh ar strollad. Da heul e teuas er-maez ar bladenn single anvet Blue Monday. Dont a reas da vezañ ar bladenn single indie gwerzhet ar muiañ er Rouantelezh-Unanet. Pa voe embannet Power, Corrpution & Lies er Stadoù-Unanet e voe ouzhpennet enni Blue Monday ha The Beach (tu B ar bladenn single). Ar bladenn Low-Life a zeuas er-maez e 1985, ha Brotherhood e 1986. An div bladenn-se a zo disheñvel an eil diouzh eben : gitar tredan a glever war Low-Life, padal ez eo elektronek da vat Brotherhood. E-keit ma oa ar strollad o seniñ er Stadoù-Unanet e 1987 e teuas er-amez an dastumad anvet Substance, enni un ton nevez, True Faith e ditl. A-drugarez d'ar ganaouenn-se ha d'ar video (skignet diehan war MTV) savet evit he skeudenniñ, e tizhas ar strollad Top 40 ar Stadoù-Unanet evit ar wech kentañ. Ar bladenn anvet Technique a zeuas er-maez e miz C'hwevrer 1989, enni e klever levezon ar sonerezh acid house. E 1990 ec'h enrollas New Order kan ofisiel (World in Motion e ditl) skipailh mell-droad Bro-Saoz evit kib ar bed. Er memes koulz e kenlabouras Sumner gant Johnny Marr, hag e savjont ar strollad anvet Electronic. Hook, diouzh e du, a savas ur strollad anvet Revenge. Ar bladenn Republic a zeuas er-maez e 1993. Ur wech embannet e chomas New Order a-sav e-pad ur pennad, hag ar sonerien a gendalc'has gant o raktresoù all : Electronic evit Sumner, Hook a savas Monaco, ha Gillian ha Morris a savas The Other Two. The Best of New Order, un dastumad kanaouennoù, a zeuas er-maez e 1994. Goude un troc'h a badas pemp bloaz e voe bodet New Order en-dro e 1998, hag e sonas ar strollad e-pad Reading Festival. Evit ar wech kentañ abaoe marv Ian Curtis e sonas tonioù Joy Division en-dro.\nNew Order war al leurenn e 2005\nE 2001 e teuas Get Ready er-maez. Ur c'hemm e voe e sonerezh ar strollad : nebeutoc'h a sonioù elektronek, kalz muioc'h a c'hitar. E 2002 e labouras ar strollad war ar film 24 Hour Party People, hag enrollañ a reas un ton anvet Here to Stay, a glever e-pad ar film. Pladenn ziwezhañ ar strollad, Waiting for the Siren's Call he zitl, a zeuas er-maez d'ar 27 a viz Meurzh 2005. E-pad troiad ar strollad e Suamerika e miz Du 2006 e lavaras Hook e vefe gwelloc'h dezho paouez da seniñ war al leurenn. E miz Genver 2007 e lavaras Morris n'en doa ket klevet kaoz eus an dra-se. Met e miz Mae 2007 e lavaras Hook e-pad un atersadenn war XFM ne laboure ket mui gant Sumner. D'an 20 a viz Gouere 2007 e voe embannet ur gemennadenn gant Sumner ha Morris, a-benn embann e kendalc'he ar strollad hep Peter Hook.\nPladennaoueg (pladennoù bras)[kemmañ | kemmañ ar vammenn]\nBBC Sessions (1990)\nNewOrder.cc Lec'hienn ofisiel\nAdtapet diwar « https://br.wikipedia.org/w/index.php?title=New_Order&oldid=1949730 »


Re Yaouank an UDB war an hent evit "an tren war droad" !\nAccueil / Degemer / À la Une / Re Yaouank an UDB war an hent evit « an tren war droad » !\nRe Yaouank an UDB war an hent evit « an tren war droad » !\nMaxime TOUZE 15 juillet 2015\nIzili Re Yaouank an UDB o kuitaat An Alre.\nEtre ar Gwener 10 hag ar Meurzh 14 a viz Gouere e oa bet aozet ur gerzhadeg vras etre An Alre ha Sant Brieg gant Re Yaouank an UDB. Ar pal: difenn ur politikerezh evit an treuzdougen disheñvel, dreist-holl etre Norzh ha Su ar vro hag an trenioù. Ar pezh a vo difennet en dilennadegoù rannvroel a zeu. Distro war an oberenn gaer-mañ.\nAn Alre – Baod – Pondi – Loudieg – Pleneventer – Sant Brieg. Sed aze an tennadoù pennañ eus ar gerzhadeg bet graet war droad penn-da-benn. Aozet e oa gant Ar re Yaouank met estregete a veze kavet war an hent. Izili kevrennoù UDB all met ivez keodedourien dedennet gant ar gerzhadeg hag he fal hep bezañ e-barzh ur strollad politikel bennak. Ouzhpenn 140km a zo bet graet gant ar gerzherien, kemeret e oa bet hentoù a-dreuz gwech ha gwech all evit heuliañ ar muiañ ar gwellañ hent kozh an tren etre An Alre ha Sant Brieg. War ul lodennig hepken n’eus ket mui eus al linenn hent-houarn, war-dro Sant-Jelan etre Pondi ha Loudieg.\nUn nebeud darvoudoù a zo bet aozet a-hed an hent, tabutoù da skouer. E brezhoneg e oa bet dalc’het an hini kentañ en Alre. Kalzik a dud a zo deuet da welet ha da gemer perzh. An dud a zo bet kurius a-hed ar sizhunvezh hag eo bet degemeret mat ar mennozh adsevel al linenn hent-houarn. Ur bochad tud o deus soñj eus ar pezh a veze gwerso. Ar santimant o deus da vezañ dilezet e kreiz Breizh, ar vro zo o c’houllonderiñ tamm-ha-tamm. Ne vez ket diorroet an treuzdougen eno kement-se hag evit mont d’An Oriant pe da Sant Brieg eo ret tremen dre Vrest pe Roazhon, ar pezh a dalv koll amzer ha paeañ muioc’h. Setu perak e oa bet laouen an annezidi gant ar raktres-se. Ar c’hazetennoù o doa komprenet an dra-se ha gwelet int bet ingal (paper, skingomz ha skinwel).\nBilañs ar pemp devezh-se evit Ar re Yaouank: plijadur oc’h ober anaoudegezh gant ar vro hag an dud o vevañ enni, levenez o klevet e vez degemeret mat o mennozhioù gant ar Vretoned ha spi evit an dazont !\nGallout a rit gwelet luc’hskeudennoù war lec’hienn Ar re Yaouank.\nPartager la publication "Re Yaouank an UDB war an hent evit « an tren war droad » !"


John Jones Maesygarnedd (1597 – 17 a viz Here 1660) zo ur C'hembread a voe e-touez an dud kiriek da varv ar roue Charlez Iañ, roue Bro-Saoz. Breur-kaer e oa da Oliver Cromwell, Aotrou Gwarezer Bro-Saoz.\nGanet e voe en atant Maesygarnedd (pe Maes y Garnedd) e traoñienn Nantcol, en Ardudwy, e kreisteiz Gwynedd hiziv. Dre ma ne oa ket mab henañ an tiegezh e voe kaset da vevel da Londrez.\nE deroù Brezel Diabarzh Bro-Saoz ez eas John Jones e-barzh arme ar Parlamant. E 1646 e voe o’n em gannañ e hanternoz Kembre, evel koronal en arme Thomas Mytton, hag er bloavezh war-lerc’h ez eas da gannad er Parlamant evit Sir Feirionnydd.\nEzel e oa eus al lez-varn a varnas Charlez Iañ e dibenn ar Brezel Diabarzh. Bez’ e voe neuze unan eus ar re a sinas kondaonidigezh ar roue d’ar marv.\nE 1650 ez eas da gomiser evit melestriñ Iwerzhon hag e 1655 e voe anvet d’ur post heñvel evit hanternoz Kembre. Mervel a reas e wreg kentañ en Iwerzhon ha dimeziñ a reas John Jones en-dro, da Katherine, c’hoar Oliver Cromwell, e 1656.\nGoude marv Cromwell ha dilez e vab Richard Cromwell, e voe harzet John Jones ha toullbac’het, gant soudarded ar jeneral George Monck, e 1660. Kondaonet e voe, evel "treitour", ha krouget, kent bezañ divouzellet ha dispennet e gorf, e Londrez, d’ar 17 a viz Here 1660.\nTroet-kenañ e oa John Jones gant ar relijion ha kenskrivañ a rae gant Morgan Llwyd ha Vavasor Powell. Gantañ e voe lakaet embann skridoù gant Morgan Llwyd, en Iwerzhon.\nBuhez ar c'horonal John Jones\nAdtapet diwar « https://br.wikipedia.org/w/index.php?title=John_Jones_Maesygarnedd&oldid=1514148 »\nKemmoù diwezhañ degaset d'ar bajenn-mañ d'an 21 Mez 2013, da 05:11.


(Adkaset eus Arme Republikan Iwerzhon)\n"Flying column" an IRA e-pad brezel dizalc'hidigezh ar vro\nAn Irish Republican Army (Lu Republikan Iwerzhon) pe Óglaigh na hÉireann en iwerzhoneg, a-wechoù anvet Old IRA (IRA kozh), a zo un anv implijet gant kalz a gevredigezhioù stourm milourel disheñvel en Iwerzhon. An IRA a oa ur gevredigezh dispac'hel milourel adaozet gant izili eus an Irish Volunteers e 1919 gant an Dáil Éireann evel arme ofisiel republik Iwerzhon. Krouet eo bet an arme en un doare arouezel e-pad emsavadeg Pask e 1916. Memes voe kenaozet evit gwir nemet diwezhatoc'h gant an Dáil. En iwerzhoneg ez eo anvet Óglaigh na hÉireann.\nSkrid an Emglev Iwerzhonat-Saoz\nPetra bennak ma'z eo bet adkemeret an anv gant un niver bras a gevredigezhioù milourel, ne vez ket anzavet ar memes statud eget hini en oa e-pad ar bloavezhioù 20 en Iwerzhon. Goude sinadeg ar feur-emglev etre Republik Iwerzhon hag ar Rouantelezh-Unanet e 1921, an izili eus an IRA hag a oa a-du gant ar feur-skrid en em ouestlas e-barzh an arme broadel, an National Army, nevez krouet gant Michael Collins, penn an IRA.\nDarn izili an IRA a oa enebet d'an emglev. An IRA enep feur-emglev a oa bet o emsevel a-enep lu ar Stad nevez savet ar Free State Army. Ur brezel diabarzh e voe neuze etre 1922 ha 1923, ar pal a oa evit an IRA da grouiñ ur republik iwerzhonat gant tiriad an enezenn a-bezh ha dieub ouzh Bro-Saoz. Kollet e oa bet ar brezel diabarzh gant ar re enep feur-emglev. En desped da-se ar strollad a oa chomet bev met kuzh o soñjal un deiz da ziskar gouarnamant Republik Iwerzhon kement hag hini Norzhiwerzhon o vont betek penn gant Disklêriadur ar Republik e 1916.\nAn Irish Volunteers, krouet e 1913, en doa kemeret e perzh en emsavadeg an Easter Rising 1916. Pal an emsavadeg a oa da echuiñ gant galloud Bro-Saoz war enezenn Iwerzhon. C'hwitet e oa bet an emsavadeg, milieroù a izili Volunteers a oa bet toullbac'het pe lakaet e kampoù, riset e oa bet an aozadur Irish Volunteers a-benn neuze. Adsavet hag adurzhiet e oa bet e 1917 gant ar brizonidi o vezañ dieubet goustadik. E-pad emvod al lu e Dulenn e miz Here 1917, Éamon de Valera a oa bet dilennet da brezidant, Michael Collins evel rener ar pourveziñ ha Cathal Brugha evel degemenner an izili, en gwirionez e oa neuze penn an obererezhioù brezel.\nEn gwirionez an IRA a oa dindan urzhioù Collins, gant Richard Mulcahy evel eil penn d'an aozadur. An daouad a oa deuet a-benn da reiñ an urzhioù da unvezioù guerrilla an IRA dre ar vro. Deuet e oant a-benn ivez da zafariñ hag aozañ Iwerzhon hervez ur strategiezh milourel rakwelet. Diaes e oa memestra dezho da vezañ gwir pennoù brezel her maez eus lec'hioù resis evel Dulenn dre an doare brezel a oa gant an IRA. Pennoù lec'hel an aozadur evel Tom Barry, Liam Lynch evit Cork pe Seán Mac Eoin evit Longford a oa dishual a-walc'h war an doare brezeliñ ha petra tagañ ha peur.\nPrizonidi eus an Irish Republican Army enebet d'an emglev gant Bro-Saoz ambrouget gant soudarded an National Army, diaz al lu nevez a oa ez tud eus an IRA ivez.\nAn IRA a embanne kaout un hollad a 70 000 soudard, en gwirionez e oa d'an uhelañ e-tro 3000 anezho o stourm a-enep nerzhioù lu Bro-Saoz. An IRA n'en doa ket fiziañ en iwerzhoniz bet o stourm er British Army e-pad ar C'hentañ Brezel-bed. Ar re-se a oa gwelet evel flatrerien posubl. Un nebeut anezho a voe degemeret memestra o tizhout postoù uhel evel Emmet Dalton, Tom Barry ha Martin Doyle. AN IRA en devoa rannet e izili e tri skourr, anvet "unreliable", "reliable" hag "active". Ar re "unreliable" a oa izili an eus an IRA, met na raent ket kalz traoù e-pad ar brezel dieubidigezh. Ar re "reliable" o devoa sikouret mod pe vod e-pad ar brezel, raloc'h o devoa stourmet gant armoù. Ar re "active" a oa ar re engouestlet o holl amzer en aozadur hag er stouramdennoù lies men. E-touezh brigadennoù an IRA ne oa nemet un drederenn anezho hag a oa lakaet da dalvezout evel "reliable". Evit ar re lakaet war-raok evel "oberiant" e oa c'hoazh izeloc'h.\nDarn izili oberiant an IRA a oa kelennerien; studierien medisined; saverien botoù; artizaned evel al livourien, kalvezerien, mañsonerien, labourerien an dienn. Evit an istorour kanadian Peter Hart e oa "...the guerrillas were disproportionately skilled, trained and urban".\nAdtapet diwar « https://br.wikipedia.org/w/index.php?title=Irish_Republican_Army&oldid=1848600 »\nStrolladoù armet Iwerzhon


Un elfenn gimiek eo ar strontiom ; Sr eo e arouez kimiek, 38 e niver atomek ha 87,62 e dolz atomek. Ur metal prialkaliek eo ar strontiom, evel holl elfennoù ar strollad 2.\nRubidiom – Strontiom – Itriom\nNiver atomek 38\nAozadur elektronek [Kr] 5s2\nSkin atomek 215,1\nTolz atomek 87,62\nUr metal blot liv an arc'hant eo ar strontiom, a gaver e kailhoù evel er strontianit. Da arvelen e tro pa vez lakaet en aer.\nPetra bennak ma kaver strontiom e Stadoù-Unanet Amerika ez eus bet paouezet d'e zastum eno abaoe 1959, ha da fardañ karbonat strontiom (SrCO3) e 2006.\nSina eo ar c'henderc'her pennañ er bed (210 000 tonennad e 2011), dirak Spagn (120 000 t) ; Mec'hiko eo an trede (35 000 t), heuliet gant Maroko, Iran, Arc'hantina ha Pakistan. Un 380 000 t bennak a strontiom a voe kenderc'het er bed e 2011.\nE kêr Strontian, e penn Loch Shuaineart e Bro-Skos (Sròn an t-Sìthein e gouezeleg Bro-Skos, "beg run ar boudiged") e voe dizoloet kailh strontianit e dibenn an XVIIIvet kantved.\nE 1790 e verzas ar c'himiour norzhiwerzhonat Adair Crawford e oa un elfenn nevez er c'hailh-se. E 1793 e voe ar c'hailh anvet strontit gant ar c'himiour skosat Thomas Charles Hope.\nE 1808 e teuas ar c'himiour kerneveurat Sir Humphry Davy a-benn da hiniennekaat an elfenn nevez, a anvas strontiom hervez stumm anvioù ar metaloù prialkaliek all.\nUr metal blot eo ar strontiom, ha govelius eo (tu zo d'e bladañ a-daolioù mailh).\nDazgweredus-kenañ eo ar strontiom : pa vez lakaet e darempred gant dour e ro hidrogen (H) ha hidroksidenn strontiom (Sr(OH)2) ; deviñ a ra en aer en ur reiñ oksidenn strontiom (SrO) ha nitrid strontiom (Sr3N2).\nStabil eo pevar izotop naturel ar strontiom ; 88Sr eo an hini paotañ (82,58 %), kent 86Sr (9,86 %), 87Sr (7,0 %) ha 84Sr (0,56 %).\nSkinc'hanet eo 87Sr ivez, da lavaret eo e teu diwar skinoberiegezh 87Rb ; daou zoare 87Sr zo neuze : an hini a zo bet ganet gant stered evel 84Sr, 86Sr ha 88Sr, hag an hini a zo deuet diwar 87Rb.\nC'hwezek izotop distabil zo, an hini pouezusañ o vezañ 90Sr (hanter-vuhez : 28,78 bloavezh) ; diwar ar skiriadur derc'hanel e teu, hag e 1986 e kontammas korn-bro Tchornobyl en Ukraina a-c'houde tarzhadenn ur greizenn nukleel.\nKentañ arver ar strontiom e voe ar c'henderc'hañ sukr digant beterabez-sukr dre hidroksidenn strontiom Sr(OH)2 adalek 1849, ar pezh a voe graet en Alamagn betek dibenn an XIXvet kantved ; tremen 100 000 t a hidroksidenn strontiom a veze arveret bep bloaz kent ar brezel-bed kentañ a-benn kaout sukr.\nSkort eo arveroù ar rubidiom hag e genaozadoù hiziv an deiz, hogen implijet e vez da zisrannañ an TDN, da fardañ neudennoù luc'hek, kleuzeurioù (lampoù), binvioù da welet en deñvalijenn. Servij a ra ivez da gevanaozañ kenderc'hadoù kimiek, ha gant ar c'heziom e vez arveret en horolajoù atomek.\nMuioc'h ag arveroù zo da kenaozadoù ar strontiom :\naluminat strontium SrAl2O4 : evel fosfor skedus, a bad pelloc'h e lampr ;\nkarbonat strontiom SrCO3 : fardañ gwarelloù ferrit, tanioù-arvest, ha puraat ar zink ;\nkloridenn strontiom SrCl2 : betek 10 % anezhi a vez lakaet e lod toazoù-dent evit an dent kizidik ;\nnitrat strontiom Sr(NO3)2 : tanioù-arvest ;\nsulfat strontiom SrSO4 : tanioù arvest ;\ntitanat strontiom SrTi03 : fardañ falsdiamantoù.\nLod kenaozadoù kemplezh a vez arveret er vezegiezh hag e greanterezh an elektronik.\n↑ HERIOT T. H. P., Manufacture of Sugar from the Cane an Beet, Read Books, 2008 ISBN 978-1-4437-2504-0 (en)\nAdtapet diwar « https://br.wikipedia.org/w/index.php?title=Strontiom&oldid=1979740 »


Buhez ar Sent/1894/Mathias - Wikimammenn\nBuhez ar Sent/1894/Mathias\n◄ Per Damian Mathias Tarez ►\nSant Mathias a ioa ganet e Bethleem, hag a oue skoliet mad enn he iaouankiz var ar Skritur Sakr. Heul a reaz hor Zalver epad ma prezege ann Aviel dre ar Judee, ha goude m’oa pignet Jezuz-Krist enn env, e oue choazet evit abostol e plas ann treitour Judas. Setu ama penaoz.\nGoude beza resevet ar Spered-Santel da zeiz ar Pantekost, ann Ebestel a ingalaz etrezho ann holl broiou a ioa anavezet d’ann ampoent, evit kaout peb hini he dachenn da brezeg ann Aviel. Sant Mathias en devoue ar Judee evit he lod, ha kerkent ec’h en em lakeaz da redet euz ann eil kear d’eben, euz ann eil karter d’egile. enn eur embann e peb leac’h oa Jezuz-Krist ar Mesias pe ar Zalver a c’hortozet abaoue keit amzer. Ne ehane da ziskouez ar virionez-ma d’ar Iuzevien dre desteniou sklear tennet euz ar Skritur Sakr, ha bez’en devoue ann eur da c’hounit eleiz anezho d’ar feiz kristen. Mes kalz re all ive a jomaz aheurtet enn ho dallentez, hag a glaske ober goasa a c’hellent d’ann abostol kalounek.\nAdtapet diwar « https://br.wikisource.org/w/index.php?title=Buhez_ar_Sent/1894/Mathias&oldid=23590 »


Gant ar ger Aveiro e tegouezher amañ. Evit sterioù all ar ger, gwelit Aveiro (disheñvelout).\nUnan eus kanolioù Aveiro\nAveiro (distaget [aˈvejɾu] e portugaleg) zo ur gêr eus Portugal pennlec'h distrig Aveiro, e Rannvro ar C'hreiz, war-hed 60 km diouzh Coimbra, en hanternoz. War-dro 78 000 annezad zo (e 2011). Rannet eo ar gumun etre 14 parrez.\nAr menegoù kentañ eus Aveiro zo eus an Xvet kantved, met en amzer-hont e selled outi evel ur gêriadenn. Da neuze e oa bodet an dud en-dro d'un iliz gouestlet gant Sant Mikael, un iliz hag a zo aet da get.\nLec'hiet-mat e oa Aveiro, tost d'ar mor, hag evel-se e kreskas buan. Diazezet e oa hec'h ekonomiezh war ar peskerezh hag ar c'henwerzh, dreist-holl hini an holen gounezet er paludoù tro-dro.\nE 1759 e voe graet ur "gêr" eus Aveiro gant ar roue José Iañ Portugal. En XIXvet kantved e voe savet chaoserioù da gaeañ ouzh dour ar geunioù tro-dro hag evel-se e voe aesaet ar bageal en aber Aveiro ha gwellaet kalz ekonomiezh ar c'hornad. Ur skol-veur zo, abaoe 1973.\nAdtapet diwar « https://br.wikipedia.org/w/index.php?title=Aveiro&oldid=1769224 »\nKemmoù diwezhañ degaset d'ar bajenn-mañ d'an 11 Gwe 2017, da 16:14.


blogyann: Ne oa ket yen an amzer\n« Porzh Goustan | Accueil | Stourm mat Martin Hirsch »\nA-nevez zo omp bet galvet gant ar polis. Kavet unan eus al laeron ganto, emezo. Ret deomp dont da lakaat e anv en hor c'hlemm.\n"Goût a ray ar paotr-se hor bo-ni lakaet klemm" eme ma gwreg an tamm nec'het anezhi paz erruomp d'an ti-polis.\nDegemeret omp gant an ensellerez, hag hi plac'h sichant, startijenn ganti. Lavaret a ran pezh omp prederiet gantañ.\n"N'ho pez ket aon" emezi " laeroñsi a rummadoù zo tamallet d'an den. Unan hepken e-touez ur bern eo hor hini."\nKerkent ha bezañ dinec'het diouzh an tu-se e ran van evit an tu-all.\nDindan oad eo al laer a soñj din. Ha klevet ganin lavaret e veze lakaet o flanedenn d'ar wallgrennarded da vare o zorfed kentañ. Ma vefent kastizet d'ar wezh-se diouzhtu e vezent dalc'het gant an "hent fall" kasi sur.\nPlac'h "diouzhtu" eo an ensellerez. "Ha dilezel a rafe ho klemm bremañ paz eo paket al laer ?!" emezi.\nHag hi o tibun he c'homz ken n'hallan ket rannañ ger. A-benn ur pennad : "Ma roit ur pemzek a eilennoù din e vo displeget ma soñj deoc'h" emezon-me\nSetu graet. Hag ar plac'h all er burev, ensellerez anezhi ivez, da lavaret :\n"Komprenn a ran ac'hanoc'h. Emañ ar gwir ganeoc'h. Met adskoer eo ar paotr-se. Aet e oa da dorfedour pell zo dija. Stag eo outi ken ez eus bet divizet bac'hañ anezhañ gant ar barner. N'hellit ober man ebet ken."\nPaz eo erru fin hon difraeoù, o welañ emañ hon ensellerez laouen o komz :\n“Souezhet on en deus lezet an den roudoù e vizied ouzh ar prenestr.” emezon\n“Ha c'hwi a zo c'hoant ganeoc'h gouzout perak ne oa maneg ebet gant Karim ?” emezi\n“Lavaret en deus din ne oa ket ezhomm peogwir ne oa ket yen an amzer !” emezi\nSoñjal a ran ne rae ket foutr Karim bezañ tapet eta. Klevet em boa lavaret e oa krennarded zo hag a rae kement ma c'hallent da vezañ tapet. Fellout a rae dezho mont en darempred, koust pe goust, gant tud en oad ha pa vefe poliserien ar re-se. Met ne rannan grik.\n21/11/2007 | Lien permanent


Strollad Komunour Turkia/Marksour-Leninour - Hareketi - Wikipedia\nStrollad Komunour Turkia/Marksour-Leninour - Hareketi\nStrollad Komunour Turkia/Marksour-Leninour - Hareketi (e turkeg: Türkiye Komünist Partisi/Marksist-Leninist - Hareketi; hareketi, "luskad") a oa anv ur strollad komunour marksour-leninour a stourme dre guzh bet krouet e Turkia e 1976 da heul un disrann e diabarzh Strollad Komunour Turkia/Marksour-Leninour.\nPellaat a reas ar Strollad diouzh ar vaoouriezh rik tamm-ha-tamm o sevel a-enep, da skouer, da deorienn "Brezel ar Bobl" hag a-benn ar fin e tiklêrias ne oa ket anezhañ ur strollad maoour e 1980. Da heula n disrann etre Sina hag Albania e savas a-du gant linenn bolitikel Strollad Labour Albania daoust ha ma ne oa ket bet anavezet gant Albania ez-ofisiel evel ur strollad kar evel ma reas gant Strollad Komunour Dispac'hel Turkia.\nE 1978 e c'hoarvezas un disrann e diabarzh ar Strollad o vont kuit un toullad izili, krouet gante da c'houde Strollad Komunour Turkia/Marksour-Leninour (Aozadur Adsevel Nevez) (Türkiye Komünist Partisi/Markist-Leninist (Yeniden İnşa Örgütü)).\nGoude an taol-stad e 1980 e tec'has meur a benn betek kornôg Europa.\nLeun a diaesterioù ha disemglevioù diabarzh e oa ar prantad 1983-1984 ha dalc'het e oa bet ar C'hendalc'h Dresitordinal Kentañ e 1986 evit klask dont a-benn d'ar c'hudennoù.\nE 1989 e kensinas ar Strollad un disklêriadur a-gevret gant Luskad Komunour Labourerion Turkia (Türkiye Komünist Isçi Hareketi) evit lañs ur galv evit unaniezh ar gomunouron hag e 1990 e oa bet krouet ur c'huzul kenurzhiañ evit klask tizhout ur c'hemeglev kendeuziñ kenetreze o-daou ha gant Luskad Komunour Dispac'hel Labourerion Turkia (Türkiye Devrimci Komünist İşçi Hareketi) evit krouiñ ur strollad unvan.\nDalc'het e oa bet Pevare Kendalc'h ar Strollad e 1991 ha da geñver ar pemvet Kendalc'h lidet e 1993 e oa bet kadarnaet ar c'hoant da genderc'hel gant ar raktres kendeuziñ hag a-benn ar fin e 1994 e kendeuzas da vat Strollad Komunour Turkia/Marksour-Leninour - Hareketi gant Luskad Komunour Dispac'hel Labourerion Turkia ha diwar ar c'henemglev-se e oa bet savet ur strollad nevez, anvet ar Strollad Komunour Marksour-Leninour (Marksist-Leninist Komünist Partisi).\nEmbannet e oa bet gant Strollad Komunour Turkia/Marksour-Leninour - Hareketi ar gelaouenn Devrimci Halkın Birliği adalek 1978.\nAdtapet diwar « https://br.wikipedia.org/w/index.php?title=Strollad_Komunour_Turkia/Marksour-Leninour_-_Hareketi&oldid=1475809 »


Yezhoniezh - Wikipedia\n(Adkaset eus Yezhoniour)\nFerdinand de Saussure, unan eus tadoù ar yezhoniezh.\ngant ar yezhoniezh sinkronel e vez studiet ur yezh evel m'emañ d'ur mare resis ha gant ar yezhoniezh ziakronel e vez studiet an doar ma kemm ur yezh pe ur strollad yezhoù a-hed an amzer. Hiziv an deiz e tenn an darn vrasañ eus ar studioù yezhoniel d'ar yezhoniezh sinkronel, peurliesañ o plediñ gant stad ur yezh hag he mont-en-dro en amzer a-vremañ.\nyezhoniezh teorikel ha yezhoniezh pleustrek\nar yezhoniezh teorikel a bled gant an doare da zeskrivañ mont-en-dro ar yezh-mañ'r-yezh pe c'hoazh an doare da frammañ damkanoù donoc'h a-benn displegañ darvoudoù hollek e yezhoù mab-den. Ar yezhoniezh pleustrek, avat, a denn d'an doareoù ma c'heller lakaat ar ouiziegezh teorikel-se e pleustr, d.s. dre grouiñ binviji-yezh. Hiziv an deiz e tenn meur a dachenn bleustrek dreist-holl d'implij an urzhiataerezh, da skouer an treiñ dre urzhiataer. D'o zro e tegasas ganti ar skiant bet prenet war seurt tachennoù pleustrek doareoù nevez da gompren ar gevreadurezh pe ar semantik gant un diazez matematikel resisoc'h.\nyezhoniezh kenarroudel ha yezhoniezh zizalc'h\nTachennoù-studi ar yezhoniezh teorikel dre ar munud[kemmañ | kemmañ ar vammenn]\nPeurliesañ e vez isrannet ar yezhoniezh teorikel e meur a dachenn-studi resis pe resisoc'h :\nstudi ar sonioù a vezont implijet e yezhoù ar bed ;\nstudi mont-en-dro sonioù ur yezh ;\nstudi an doare da sevel gerioù, da skouer implij ar rakgerioù, al lost-gerioù hag ar gerioù kevrennek ;\n('sintaks') studi ar frazennadur, d.e. an doare da sevel frazennoù reizh ;\nstudi ster ar gerioù (semantik gerva) hag an doare ma vez savet ster ar frazennoù diwar ar gerioù a implijer ;\nstudi implij pleustrek ar yezh gant an dud en o darempredoù\nstudi al liammoù etre ar yezhoù dre zielfennañ ar c'hemmoù yezhoniel a-hed an amzer ;\nstudi ar familhoù-yezh hervez ar perzhioù boutin kenetreze ;\nstudi stiloù implij ar yezhoù\nAdtapet diwar « https://br.wikipedia.org/w/index.php?title=Yezhoniezh&oldid=1962838 »


Pajenn:Le Gonidec - Bibl Santel pe Levr ar Skritur Sakr, eil levr.djvu/238 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/238\njenn da véza ével eunn douar dihen̄t, ha n’hé lazchenn gan̄d ar zéc’hed.\n4. Ha n’em bézô két a druez oud hé bugalé : ô véza ma in̄t bugalé a c’hadélez.\n5. Râg hô mamm a zô en em rôet d’ar c’hadélez ; saotret éo bét ann hini é deûz hô en̄géhen̄tet : râk lavaret é deûz : Mon̄d a rinn war-lerc’h va c’haran̄tésiou, péré a rô d’in va bara ha va dour, va gloan ha va lîn, va éôl ha va braoued.\n6. Râk-sé chétu é kaéinn da hen̄t gan̄d drein, hé gaéa a rinn gan̄t berniou mein, ha na gavô két hé gwénodennou.\n7. Hag hî a iélô war-lerc’h hé c’haran̄tésiou, ha n’hô zizô két ; hag hî hô c’hlaskô, ha n’hô c’havô két ; hag é lavarô : Mon̄d a rinn, hag é tistrôinn étrézé va ozac’h ken̄ta : râg gwell é oa d’in neûzé égét bréma.\n8. Ha n’é deûz két gwézet-hî pénaoz eo mé em eûz rôet d’ézhi éd, ha gwîn, hag éôl, hag em eûz roet d’ézhi ann holl arc’han̄t hag ann holl aour ; é deûz aozet évit Baal.\n9. Rak-sé é tistrôinn, hag é askémérinn va éd enn hé amzer, ha va gwîn enn hé amzer, hag é tieûbinn va gloan ha va lîn, a c’hôlôé hé mézégez.\n10. Ha mé a ziskouézô bréma hé follen̄tez dirâg hé c’haran̄tésiou : ha dén n’hé zennô eûz va dourn.\n11. Ha mé a lakai da éhana hé holl lévénez, hé gwéliou, hé loariou-nevez, hé sabbatou, hag hé holl lidou.\n12. Ha mé a wastô hé gwini, hag hé gwéz-fiez, diwar-benn péré é deûz lavaret : Chétu va gôbrou, a zô bét rôet din gan̄t va c’haran̄tésiou : ha mé hé lakai da eur c’hoad, ha loéned ar mésiou hé débrô.\n13. Ha mé a emwélô anézhi enn abek da zeisiou Baalim, é péré é tevé ézan̄s, hag é lékéé hé lagadennou-skouarn, hag hé c’helc’hen, hag éz éa war-lerc’h hé c’haran̄tésiou, hag é an̄kounac’héé ac’hanoun, émé ann Aotrou.\n14. Râk-sé chétu é hoalinn anézhi, hag é kasinn anézhi enn distrô, hag é komzinn oud hé c’haloun.\n15. Ha mé a rôi dézhi hé gwinierien eûz ann hévélep léac’h, ha traon̄ien Ac’hor évid digeri hé géd : hag hî a ganô énô ével é deisiou hé iaouan̄ktiz, hag ével enn deiz é péhini é piñaz eûz a vrô ann Éjipt.\n16. Enn deiz-zé, émé ann Aotrou, é c’halvô ac’hanoun va ozac’h, ha n’am galvô mui Baali.\n17. Ha mé a dennô hanvou Baalien eûz hé génou, ha n’é dévézô mui a goun eûz hô hanô.\n18. Ha mé a lakai da zével enn deiz-zé kévrédigez étré-z-hô ha loéned ar mesiou ; hag evned ann en̄v, ha loéned-stlej ann douar : ar wareg, ar c’hlézé, hag ar brézel a vrévinn diwar ann douar : hag é likiinn anézhô da c’hourvéza héb aoun.\n19. Ha mé az kémérô da bried d’in da-vikenn : ha mé az kémérô da bried d’in gan̄t reizded, ha gan̄t barn, ha gan̄t truez, ha gan̄t trugarézou.\n20. Ha mé az kémérô da bried d’in gan̄t féalded : ha té a wézô pénaoz eo mé ann Aotrou.\n21. Hag enn deiz-zé é sélaouinn, émé ann Aotrou, é sélaouinn oud ann én̄vou, hag hî a zélaouô oud ann douar.\n22. Hag ann douar a zélaouô oud ann éd, hag oud ar gwîn, hag oud ann éôl, hag ar ré-man̄ a zélaouô out Jezrahel.\n23. Ha mé hé lakai da ziwana eûz ann douar évid-oun, hag em bézô truez oud ann hini a zô bét didruez.\n24. Ha mé a lavarô d’ann hini ha na oa két va fobl : Va fobl oud : hag hén̄ a lavarô : Va Doué oud.\nDoué a c’hourc’hémenn d’ar Profed karoud adarré eur c’hrég avoultr.\n1. Neûzé ann Aotrou a lavaraz d’in : Kéa adarré, ha kâr eur c’hrég karet gan̄d eur miñoun hag hî avoultr, ével ma kâr ann Aotrou bugalé Israel, pa zellon̄t-hî oud douéed a-ziavéaz, hag é karon̄t gwaskadur ar gwîn.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/238&oldid=163719 »\nKemmoù diwezhañ degaset d'ar bajenn-mañ d'an 19 Eos 2020, da 09:25.


The Hunger GamesAozañ\nLakaet eo bet lodenn an deiroberenn da film gant Gary Ross, . Gant Suzanne Collins eo bet savet ar senario, hag en nevezamzer 2011 e voe kroget ar filmañ. Er film e kaver Jennifer Lawrence a c'hoari perzh Katniss Everdeen, Josh Hutcherson (Peeta Mellark) ha Liam Hemsworth (Gale Hawthorne).\nKen brudet eo deuet Suzanne Collins ken eo bet lakaet e-touez tud pouezusañ 2010 gant skipailh Time. E miz Meurzh 2012 e voe embannet gant tud skourr amerikan Amazon e oa levrioù Suzanne Collins ar re gwerzhet ar muiañ er stumm Kindle, .\nAdtapet diwar « https://br.wikipedia.org/w/index.php?title=Suzanne_Collins&oldid=1908453 »\nDernière modification le 5 Eos 2021, à 16:13\nKemmoù diwezhañ degaset d'ar bajenn-mañ d'an 5 Eos 2021, da 16:13.


Kaozeadenn Implijer:Ar choler - Wikipedia\nKaozeadenn Implijer:Ar choler\nSalud dit ! Diverket 'peus ma reizhadennoù er pennad Paul Revere's Ride. N'eo ket diwar skañv e oant bet degaset ganin. Diwar-benn an implij eus "a-benn", sell ouzh pennad Yann Gerven . Ha diwar-benn an implij eus "lakaat termen", sell ouzh Devri. A galon, --Llydawr (kaozeal) 6 Meu 2019 da 16:57 (UTC)[respont]\nSalud dit, Ne'm eus ket diverket da zifaziadenn "evit" e-lec'h *a-benn, skrivet em eus e oa direizh *a-benn, zoken, peogwir e oa bet graet kazeg gant al Lifreoù Ruz ! Evit a sell ouzh "lakaat termen da", gant an droienn-se em befe graet ivez er c'hemperzh, setu em boa lennet Devri (13) ha geriadur Martial p. 1314b, linenn 9/10 a-raok diverkañ *fin evit distreiñ da skrid Keritiad. Trugarez evit bout kenlabouret, aze emañ spered ar Wiki. --Ar choler (kaozeal) 6 Meu 2019 da 17:21 (UTC)[respont]\nIwerzhoneg[kemmañ ar vammenn]\nSalud dit ! turas eo ar ger en nominativ ha turais er genitiv, evel ma weler er geriadurioù iwerzhoneg. Hag evel-se eo skrivet, evel-just, ma sellez ouzh an dave roet (ret eo klikañ war "Oscail taifid scanáilte" evit gwelet un notenn dornskrivet). A galon, --Llydawr (kaozeal) 4 Ebr 2019 da 10:35 (UTC)[respont]\nOK, ne oan ket aet pell a-walc'h ! Trugarez dit, --Ar choler (kaozeal) 4 Ebr 2019 da 10:59 (UTC)[respont]\nAdtapet diwar « https://br.wikipedia.org/w/index.php?title=Kaozeadenn_Implijer:Ar_choler&oldid=1832919 »\nKemmoù diwezhañ degaset d'ar bajenn-mañ d'an 4 Ebr 2019, da 11:00.


Pajenn:Instructioneu santel ar er gurionnéeu principal ag er religion, 1790.djvu/497 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/497\nèl ma lar er Hatechén, en Overèn e zou er Sacrifice ag er Groès offrét a nehué én ur fæçon n’en dès quet a Oaid scùillét.\nEn Overèn e zou ur gùir Sacrifice : rac dré er guirieu ag er Gonsecration e brononce er Belêg é Hanhue Jesus-Crouist, er sustance ag er bara e zou changét ér sustance a Gorv bur Salvér, hac er sustance ag er gùin ér sustance ag é Oaid. En Overèn e zou er Sacrifice ag Groès offrét a nehué ; rac én eil hac éguilé en hum gav er memb Sacreficatour hac er memb Hosti, dré ma hum offr Jesus-Chrouist ar en Autær dré zeourn er Belêg, quer gùir èl m’en dès hum offrét ar er Groès.\nJesus-Chrouist en dès instituét er Sacrifice-ze én noz ma hoait doh er gùêrhein, doh en trahissein, é complodein el laquad d’er marhue. Nezè é ras pouvoër d’en Apostolèt ha d’er Velean ar ou lerh, d’obér er péh en doai-ean groeit, ha d’offrein er Sacrifice èl m’en doai-ean offrét ; ha penaus-benac ma larér en Overèn én un afin a léhieu ér memb momand, n’en dès neoah meid ur memb Sacrifice, péhani-zou er Sacrifice ag er Groès continuèt ha représantét dré bep-Overèn : rac n’en dès partout meid er memb Sacrificatour hac er memb Hosti.\nÉr goh Lezèn boud e oai Sacrificeu a adoration, Sacrificeu a drugairé, Sacrificeu é remission ag er péhedeu, ha Sacrificeu a oulèn ; él Lezèn nehué er Sacrifice ag en Overèn é hunan e gomprên ol Sacrificeu er Juivèt, hac\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/497&oldid=129067 »


Pajenn:Morvan - Kenteliou hag istoriou a skuer vad evit ar Vretoned, 1889.djvu/423 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/423\ndioc’h he genbeacher. Mes hema a grogaz en he vreac’h hag hen dalc’has. Da velet ar bed, emezhan, omp deut. An dra-ze ne deo netra. Deomp ato ; c’hoaz a velimp.\nAn eil pardaezvez e tigouesjont e kichen eur gær. Glao braz a rea, ha gleb dour oant. Mont a rejont da skei var dor eun ti pinvidic. Perc’hen an ti a deuas da velet piou a voa, hag en em lakeas d’ho gourdrouz. Ne fellas ket dezhan ho lezel da vont en ti ; gouscoude dre druez outho e lavaras dezho tremen, mar carjent, an noz dindan an tamig toen pe disc’hlaven a voa a zioc’h an or, hag e roas dezho eun nebeut fa ne elle ket he vitizien ho dibri.\nDioc’h ar mintin, araog mont kuit, breur Providans a c’halvaz adarre mestr an ti, hen trugarekeaz hag a roas dezhan an tas arc’hant en doa kemeret divar goust al lean.\nPa voant eat ac’hano, tad Couer a lavaras d’egile :\n— Pe seurt den oc’h-tu eta ? Petra, deac’h al lean a rea deomp guella ma c’helle, hag e laerac’h he das arc’hant ; henoz hema en deus great deomp evel a rer d’ar chas, hag e roit an tas dezhan !\n— Deomp atao, eme vreur Providans ; c’hoaz a velimp.\nAn trede dervez e voent digemeret gant eun ozac’h coz pehini a ziskuezas dezho eul laouenidigez ar vrassa hag a roas dezho ar pep vella a gement a ioa en he di. D’ar roue n’en divije ket great guelloc’h digemer. An ozac’h-ze a voa intaon ; n’en doa nemet eur map, eur paotrig pevarzeg vloaz, coant, sentuz ha speredoc dreist.\nPa edont o vont kuit, breur Providans a lavaras d’an ozac’h coz ; list ho map coant da zont ganeomp\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/423&oldid=162617 »\nKemmoù diwezhañ degaset d'ar bajenn-mañ d'an 21 Mae 2020, da 14:29.


Anavezet eo bet Mikael Madeg er bloavezhioù dek ha-tri ugent pa oa deuet da Vro-Leon da bourmen e galite emsaver da gentañ, ha diwezhatoc'h da chom da vat. Plijout a ra kalz dezhañ ar brezhoneg ha tik eo gant ar rannyezhoù, dreist-holl. E-kerzh an hañvezh 2006 e oa bet embannet e 100vet oberenn, hag e penn kentañ 2012 ez eus pelloc'h 142 ditl en e "levrlennadurezh".\nO Breiz va bro! Emgleo Breiz - romant,Brud Nevez, 1988 (204 p.)\nTra ma vo mor. Emglo Breiz - romant, Brud Nevez, 1988 (315 p.)\nGweltaz an inizi. Brud Nevez - romant, Emgleo Breiz, 1990 (150 p.)\nAr vougou : romant. Brud Nevez, 1992\nGlaz ha gliz an hanvez-se : romant. Emgleo Breiz - Brud Nevez, 1997 (154 p.)\nDornskrid Sant Jakez.Romant, Ar Skol Vrezoneg, 2002\nGlepoh eged ar glao : romant. Embann Kêredol, 2003 (298 p.)\nEur bloavez truillog : romant. Emgleo Breiz, 2006 (360 p.)\nAdtapet diwar « https://br.wikipedia.org/w/index.php?title=Mikael_Madeg&oldid=1916186 »\nDernière modification le 16 Du 2021, à 12:51\nKemmoù diwezhañ degaset d'ar bajenn-mañ d'an 16 Du 2021, da 12:51.


Danevell vuhez - Pierrette Kermoal\nPierrette Kermoal, Aberystwyth, Gwengolo 2014.\nWar-lerc’h he bugaleerezh tremenet war vord ar mor, “he zreid en dour”, alese moarvat ar blijadur he deus gant an avel hag an aodoù gouez, ez eo e Brest, hag e Roazhon, e kas Pierrette Kermoal he studioù war al lennegezh.\nHa setu hi kelennerez war al lizhiri. Kelenn a ra e Komborn, e Roazhon…\nD’he 20 vloaz, p’en emgav un tammig disammet eus bec’h ar studioù, e krog Pierrette da zeskiñ brezhoneg, pezh he doa c’hoant ober abaoe un nebeut bloavezhioù endeo. Emañ e Roazhon d’an ampoent ; enrollañ a ra e kentelioù dre lizher Skol Ober. Dindan c’hwec’h miz he deus tizhet penn an dornlevr en arver gant Skol Ober, Cours Elémentaire Roparz Hemon. D’ar mare-se e kompren mat ar brezhoneg komzet koulz ha skrivet, daoust m’eo c’hoazh un tammig diaes dezhi komz riell.\nA-benn parraat ouzh ar gwan-se, ez a Pierrette da heuliañ ur prantad pemzek deiz e KEAV, e-pad an hañv. Eno e tizolo SADED, Strollad an Deskadurezh Eil Derez, un aozadur kelenn dre lizher ; a live gant bloavezh diwezhañ al lise pe bloavezh kentañ ar skol-veur eo ar c’hentelioù roet. E Gwengolo ez enroll Pierrette er rummad kentelioù Lennegezh. Dizoleiñ a ra al lennegezh vrezhon, ur bed dianav-krenn dezhi betek-henn. E-doug ar bloavezhioù a-c’houde e heuilh rummadoù kentelioù all : eil bloavezh lennegezh, istor, douaroniezh, yezhadur, bevoniezh… Perzh a gemer e adaozadur kentelioù lennegezh SADED.\nDeskiñ ar yezh zo bet pazenn gentañ he engouestladur en Emsav. Yezh he buhez ez eo hiviziken ar brezhoneg, ha buan-tre e teu da vezañ he yezh-krouiñ.\nAdal 1967 ez embann pennadoù war ar gelaouenn Preder.\nWar bPreder ivez (Genver 1968) ez eo embannet kentañ studienn Pierrette Kermoal a-zivout al lennegezh vrezhon : “Eus Gwarizi Vras Emer da vMari Vorgan, gant Roparz Hemon”. Diwar-benn al labour-se e lavaro ar skrivagner e-unan : « Eus Gwarizi Vras Emer da vMari Vorgan » ; ur studiadenn aketus ha speredek gant Pierrette Kermoal. (Ar Bed Keltiek 112, Ebrel 1968)\nMeur a bennad all ganti a vo embannet hiviziken war ar c’helaouennoù Preder, Al Liamm, Emsav, a-zivout al lennegezh vrezhon ha lennegezhioù arallyezh, hag ivez a-zivout saviad ar merc’hed hag ar stourm a renont, ur stourm m’eo Pierrette Kermoal engouestlet ivez.\nHag hi bugel c’hoazh, e oa plijet Pierrette gant skrivañ. He c’hevellenn gentañ e brezhoneg, Er Stellac’h, zo embannet war Al Liamm e 1969. Ha re all goude, war Al Liamm bepred.\nAn treiñ zo un arvez all eus labour Pierrette Kermoal : embannet gant Preder e 1974, Ar Priñs Bihan, he zroidigezh eus oberenn vrudet Saint-Exupéry, a voe saludet evel un darvoud a bouez.\nTroidigezhioù all a savo : Skeudennoù da Gruzoe, dastumad barzhonegoù gant Saint-John Perse (Aber 2000), pe c’hoazh Laeoù Marie de France, Aber 2011, ha meur a droidigezh diwar ar saozneg.\nE 2000 e tiviz Pierrette Kermoal krouiñ ur gelaouenn lennegel e brezhoneg, Aber — 2 niverenn ar bloaz en 2000, 4 adal 2001.\nReiñ ul lusk nevez d’al lennegezh vrezhon a venn Pierrette en ur grouiñ he c’helaouenn, he zennañ er-maez eus ar bloc’heiladoù hag eus an tech henvoazelour ma sank ; stourm ouzh an distro d’ar rannyezhoù (pa n’eo ket d’an trefoedajoù) ; neveziñ an eztaol. Ha digeriñ war ar bed, dre dreiñ oberennoù meur al lennegezhioù estren evel just, hag ivez dre skoulmañ darempredoù gant skrivagnerion o deus dibabet da yezh-krouiñ ur yezh “bihanniver”.\nUn amkan all zo da obererezh Aber, hag a zo unan diazez : diorren ur vuhez kefredel e brezhoneg. Da se e kendaol da gentañ ar skridvarnerezh, na oa ket anezhañ koulz lavarout a-raok krouidigezh Aber, hag, adal 2004, Kendaeloù gouestlet d’al Lennegezh, d’an Istor, da gudennoù o tennañ da vuhez ar gevredigezh.\nEmbannadurioù Aber zo krouet e 2006 : lennegezh, skridvarnerezh, Istor, kudennoù kevredigezhel…\nAdal 2000 ez embann Pierrette war Aber nemetken (testennoù orin, skridvarnerezh, pennadoù liesseurt, troidigezhioù…).\nE brezhoneg eo ez embann Aber.\nKoulskoude, adal 2014, e tiviz Pierrette ha skipailh Aber, a-unan gant Charles Stockmans, mab-bihan Tangi Malmanche, sevel an “Erbar Malmanche”, gant skoazell an DRAC ha Ranndir Breizh : embann skridoù diembann ar skrivagner — holl e galleg — hag adembann an oberennoù peurwerzhet, e galleg pe e brezhoneg. Ezhomm ebet da gounañ pouez oberennoù Malmanche evit al lennegezh vrezhon. Talvoudus-bras eo e skridoù gallek ivez evit meizañ klok e bersonelezh a skrivagner, hag a zen a breder.


L'Office du Jèrriais: Badlabecques : ur strollad jerziad o kanañ e Normaneg\nBadlabecques : ur strollad jerziad o kanañ e Normaneg\n7seizh rapporte (en Bréton):\nWar enez-Jerze n’eo ket dister stad ar yezh Normanek, pell alese. Ofis an Normaneg enez-Jerze, panelloù e Jerzeg, kentelioù e Jerzeg er skolioù, ober ar ra gouarnamant Jerze e seizh gwellañ evit gwareziñ ha savetein ar yezh.\nHervez ar sondadegoù diwezhañ eo 12% eus an dud a oar Jerzieg. Ha n’eo ket ur rall klevout kanerion ar vro o kanañ e Jerzieg. E-touesk ar strolladoù nevez : «Badlabecques» (ar «valbotourion») a c’hellfe mont pelloc’h evit an enezenn, ken talantet m’emañ eñ.\nAwanet kement gant ar tonioù pop, muzik ar vro, latino peotramant muzik elektronek, Badlabecques zo daet a-benn da lakaat ar yezh normanek àr tonioù a-vremañ. Ha n’eo ket fall tamm ebet ! Bout m’eo nevez-nevez ar strollad (e miz Gouere diwezhañ o deus sonet evit ar wech kentañ da geñver ar Folklore Festival eus Jerze) ha savet diàr intrudu Ofis ar Jerzeg (!) n’eo ket c’hoarellourion anezhe. (...)\nBegon zo gant ar strolladoù muzik o kanañ e Normaneg e gwirionez. Magene, Clameur de Haro, Mait’ Gires, les Mâodits Maunchots peotramant Les Varous ha bremañ Badlabecques a zo anezhe strolladoù a glask nevesaat skeudenn ar yezh Normanek.\nPosté par L'Office du Jèrriais à 11:56\nLabels: Brittany, Normandy, songs\nBadlabecques - Corn Riot Knees Up\nHièr au sé - Badlabecques - yesterday evening\nLé 29 Septembre\nLe galo sur France 3\nFirst album for Badlabecques\nMagène à Octeville\nAu Festival Littéthaithe dé Dgèrnésy\nCorn Riot Knees Up\nÊtudes Jèrriaises - Jersey Studies\nLa Fête Nouormande 2012 (acouo)\nLa Fête Nouormande 2012\nFestival Littéthaithe dé Dgèrnésy - Guernsey Liter...\n1965: BAC 1-11\nGalo: la demarch dë ravigotri ùnn lang\nLa nouvelle année: pièces en jersiais et en guerne...\nFête du sirop à Vire (14)\nBadlabecques : ur strollad jerziad o kanañ e Norma...\nName that bus! Shortlist announced\nJ’érai arveî ma Normaundie...\nLa Région Normandie et la langue Nouormande


(Adkaset eus Lamarck)\nJean-Baptiste de Lamarck a zo ur skiantour gall (1744-1829)\nYann-Bastian Monet, marc’heg Lamarck zo ur biologour e-touez ar re gentañ o vezañ klasket displegañ ar pezh a c’helle gwelet en e endro naturel. (1744-1829).\nStudioù a raio e ti ar Jesuited etre 1755 hag 1759. Ur soudard e vo goude e studi hag e kavo ar plas a varc’heg « Lamarck », rediet e vo da guitaat an arme e 1765 rak ur gwallzarvoud, labourat a raio evit ur c’hont hag da c’houde e studio ar skiantoù naturel hag ar mezegerez hag al Louzawouriezh. E 1778 ar voulerez rouedel a embanno e Flor gall, el levr-se e vo posupl d’an holl anavezout ar plant. A drugarez d’al levr se e vo anavezer hag gant sikour Georges-Loeiz Leclerc, e vo posupl dezañ klask ur plas en akademiezh skiantel. Goude e 1783 e vo roet ar gwir da vezañ emeziad ar skiantoù. E 1790 e vo spisaet e labourioù war al Louzawouriezh, dre se tro hanter-kant vloaz e vo roet dezañ ur plas a kelenner istor naturel war an amprevaned et liorzhoù ar roue. Kemer a raio perzh gant Lakanal da zreistkemmañ liorzh ar roue en ur seurt mirdi war ar skiant-istorel. Kelenner war ar zoologiezh nannmeilkeineg a raio, ijin a raio ar ger „biologiezh“ da anavez ar boudoù bev, krouiñ a raio ivez paleontologiezh ar nannmelkeineged. E pad meur a bloavezh e vo e sevel renkadur ar boudoù divelgein. Div oberenn a ra ‘mañ lesanvet tad an treuzkemm, pe emsaver ar Lamarckism : prederopuriezh zoologiez e (1809) hag Istor an natur hag al loened e (1815-1822). Hag a vo ar c’hentañ da sevel ar meteorologiezh, paleontologiezh an diforc’h a raio gant an nann melkeineget hag ar melkeineged hag an transformisme. An amzer hag an darvoudoù a gemer ur perzh war an organeg, setu e sav ezhommoù, boazioù hag a lak o barregezhioù da startaat ha do liesaat. An organoù hag o galloudegezh a gemm e kerzh ar rummadoù. Asantiñ a raio gwelet un heñvelder etre ar spesadoù fosil hag a re bev c’hoazh. Burutellat a raio teorienn Georges Cuvier war ar gwallreuzegezh ha de dro e vo taget gantañ. A bouez e vo evitañ tremen ar gwallreuzegezh hag kompren doreoù ar grouidigezh, da gemm ha da wellat ar spesadoù. Bez e vo peder gwech Dont a raio da vezañ dall, ar paourkaezh, e fin e vuhez e vo en e mirdi oadet a 85 bloaz hag e varvo, d’un doare tristidik a-walc’h e 1829. Lamarck a ro ur plas dreist d’an natur hag d’he arnodiñ : Dont a raio da vezañ dall ar paourkaezh Lamarck e fin e vuhez hag e varvo, d’un doare tristidik a-walc’h e 1829\nE vennozhioù a ziwar-benn an emdroadur: an emdreiñ[kemmañ | kemmañ ar vammenn]\nEvitañ emañ bepred an dud o kemm dec'h, bremañ, arc'hoazh, ne baouezont ket d’en ober hag e teuont a benn da dizhout ur varregezh en ur pleustriñ en o endro. Dre o endro e vez tu d’ar spesad gounid barregezhioù war tachennoù anavezet mat ganto rak int rediet d’e reizhañ. An endro a ro ar perzh nemetañ da vezañ efedus war kement boud. Ar cheñchamantoù degouezhet war ur genad a zo displeget gantañ hervez ur plastikellez eus ar fenotipenn. Lamarck a glasko displegañ an doare ma c’hoarvez kement degouezh nevez en ur spesad. Neuze evitañ emañ an holl boudoù o tifretañ en ho endro hag o tont da vezañ barrekoc’h barrekañ, en ur gouennañ e vo roet ar perzhioù mad d’ar remziad bugel hag evel se a setu tout. Ur seurt heuliadenn emañ an emdroadur a genad da c’henad, em ledanaat a ra kement organ setu penaos e espleg kement emdroadur: herelez ar perzhioù gounezet zo kaoz eus ur cheñchamant merzhus war mareoù goude. Harped e po e deorienn gant kement loen bev vel an amprevaned hag ivez gant ar fosiled hag a veze kavet en e jardin, mirdi an istor naturel. Ur skouer vat eus afrika a zeu gantañ da Ziskouel e vennozh pennañ: ar jirafenn. Ur gouzoug hir zo ganti da welet ha da vezañ gwelet a-bell, met dreist holl da dapout an delioù mat eviti. Kavout a reont o pred er gwez uhelañ a zrugarez do gouzoug, hag displegañ ra e hirder gant nerzh ar metoù, al lerc'h ma vez o bevañ(endro). Bevañ a rae war douaroù e metoù tomm hep un disterig geotenn. Setu eo bet rediet ar jirafenn da dapout an delioù hag a oa uheloc'h eget ar baourentez war al leur. En ur vezañ rediet da sevel e gouzoug, hag en ur astenn anezhañ e vefe deuet ar jirafenn barrek war an doare se da lonkañ arc'hlas. Goude en ur gouennañ e vefe bet roet kement madelezh da zreistbevañ d'ar remziad goude hag e vefe c'hoarvezet neuze er memes mod eviti, un hiraadenig eus ar gouzoug en ur astenn e gouzoug muioc'h c'hoas eget e dad kozh. Un eil skouer eus e vennozh a dreuzfurmidigezh zo, an naer. Ar fed da vezañ moan hag hir zo an doare m'eo bet boazet da ruzañ war al leur ha d'en em guzhat er geot hir. Evel-se e tispleg Lamack e deorienn en ur lavar e c'hoarvez kement emdroadur gant ur fonksion lineel, pep tra a zeu diwar redi an endro en un doare reoliek. (eus 1 e za da 2 hag eus 2 ez a da 3;4;5...). Lamarck o vezañ eur naturalour eus an XVIII vet kantved hag unan euz ar re kentañ o vezañ klasket displegañ penaos e c'hoarve an emdreiñ a zo kouezet barzh ur pech. Displegañ a rae ar cheñchamantoù merzhus degouezhet war ar spesad e kerz an amzer gant un nerzh graet warni: an endro o vezañ o kemer ar perzh se da rediañ ar spesad da cheñch evit kaout danvez ennañ d'he enebiñ. Faos emañ an doare mañ da zisplegañ e c'hoarveze an emdroadur er spesadoù gant ar perzhioù roet gant ur genad d'ar remziad goude. N'eo ket peogwir e vo troc'het ur brec'h kleiñ din ne c'hello ket ma bugale kaout unan ivez. Gant lezennoù Mendel bet dizoloet en XIXvet kantved e c'heller lavar eo dibosupl rak e ront an displegadenn eus an dore ma c'hoarvez an herlez. Holl doareennoù ar gerent herezet ganeomp zo tremenet dre un pe veur a sekans TDN.\nAr pezh poulek a c'heller tenañ eus Lamarck a zo bet eo posupl d'ur spesad gounit barregezhioù sevenadurel pe skiant prenet hag da c'houde treuzkas ar c'helaouadennoù se d'ar rummad goude.Un tres sevenadurel o vezañ ur wiziegezh, ur greden, ur vitoloiezh, un hengoun, ur ganaouen pe ur sekred kegin vez kaset dre ar c'hopiañ. Ur skouer vat a ziskouez ar menoz Lamarckian da genver an treuzkas sevenadurel. Daou daol-arnodig gant daou seurt razhed a c'hell e brouiñ. Reiñ a reer avaloù-pin da razed bihan eus ur vamm barrek d'he zigeriñ, met disavet eo ar razed gant ur vamm n'eo ket arbennikaet d'en ober. Stadet e vo ne c'hello ket an daou razh bihan o tigeriñ ha dre-se o devo naon. Bremañ e vo graet ar c'hontroll. Roet e vo avaloù-pin d'ar razhed bugel gant orin ur vamm divarrek war ar seurt tachenn, met disavet an taol mañ gant ur vamm gouest. An disoc'h a lako ar razed gant ur vamm a orin divarrek, da gellet digeriñ an aval pin ha da zebriñ anezhi. Klozañ a c'heller e klask ar razed vihan ober vel o mammoù hag e teskont an doareoù bevañ gante ha n'eus netra da welet gant ar genetek.\nAdtapet diwar « https://br.wikipedia.org/w/index.php?title=Jean-Baptiste_de_Lamarck&oldid=1821754 »\nKemmoù diwezhañ degaset d'ar bajenn-mañ d'an 10 Gen 2019, da 16:51.


John Sedgwick etre 1860-1865\nJohn Sedgwick, bet ganet d'an 13 a viz Gwengolo 1813 hag aet da Anaon d'an 9 a viz Mae 1864, a oa ur c'helenner, ofiser a vicher ha jeneral en Union Army e-pad Brezel diabarzh Stadoù-Unanet Amerika. Gloazet e oa bet teir gwech e-pad Emgann Antietam e penn e zivizion en un argadenn c'hwitet, ha n'en doa ket gallet kemer perzh en Emgann Fredericksburg. Dindan e urzhioù, ar VIvet Korfad a oa bet a-bouez e-pad Kampagn Chancellorsville, er stourm a-enep an nerzhioù kengevreet en Eil emgann Fredericksburg hag Emgann Salem Church. E gorfad a oa erruet da ziwezhañ war dachenn Emgann Gettysburg ha ne reas ket kalz traoù eno.\nSedgwick a voe lazhet gant ur mailh-tenner e-pad Emgann Spotsylvania Court House d'an 9 a viz Mae 1864. Deuet e oa neuze dres a-us d'ar major jeneral James B. McPherson, ar major jeneral Joseph K. Mansfield, ar major jeneral John F. Reynolds (4 a viz Gouhere 1863, emgann Gettysburg) an ofiser uhelañ en istor Stadoù-unanet Amerika e-pad ar brezel diabarzh stadunanat. Brudet mat eo chomet e frazenn ziwezhañ: "They couldn't hit an elephant at this distance." (ne c'hellfent ket tizhout un olifant keit-se".\nAdtapet diwar « https://br.wikipedia.org/w/index.php?title=John_Sedgwick&oldid=1834642 »\nKemmoù diwezhañ degaset d'ar bajenn-mañ d'an 24 Ebr 2019, da 15:42.


Kentañ Feur-emglev Gwenrann - Wikipedia\nKentañ Feur-emglev Gwenrann\nUr pennad Feur-emglev Gwenrann zo ivez.\nA drugarez da hanterouriezh Yann III (Craon), arc'heskob Reims d'an ampoent, Kentañ Feur-emglev Gwenrann a oa bet sinet hag embannet d'an 12 a viz Ebrel 1365 en iliz-chabistr Sant-Albin Gwenrann.\nGantañ e oa bet lakaet fin da Vrezel hêrezh dugelezh Breizh en devoa enebet\nJaned Pentevr, nizez Yann III (dug Breizh), roet skoaz dezhi gant he gwaz Charlez Bleaz\nYann Moñforzh, hantervreur an Dug Yann III, aet da Anaon e 1345. Roet e oa skoaz dezhañ gant e wreg Janed Flandrez.\nGoude marv Yann Moñforzh en devoa e vab Yann IV (dug Breizh) kendalc'het gant ar stourm hag aet e oa ar maout gantañ en Emgann an Alre a-barzh fin ar gont.\nDiouzhtu e oa bet kaset ar feur-emglev da Charlez V (Bro-C'hall) en devoa peurwiriekaet ar bennaenn anezhañ d'an 22 a viz Mae 1366, da lâret eo ouzhpenn bloaz goude...da c'hortoz e teufe an Dug da gadarnaat e wazoniezh dezhañ. Ar pezh a voe graet d'an 13 a viz Kerzu dirak ur c'huzul roueel ledanaet.\nDiferadurioù ar feur-emglevAozañ\nLakaet e oa bet Yann IV da hêr reizh. Padal, ne oa ket bet dizarbennet dezoioù re Bentevr penn-da-benn peogwir e rejod d'al lezenn hêrezh eeun pleustriñ e Breizh :\nan dugelezh a ranke bezañ kaset a bar da bar e familh re Voñforzh,\nma vije an hêrezh en arvar e tremene da familh re Bentevr, dre hanterouriezh ar merc'hed kentoc'h.\nHeuliadoù war hêrezh BreizhAozañ\nAsuret e oa bet hêrezh Breizh e-pad ouzhpenn ur c'hantved. Koulskoude e chome mut-sourd ar feur-emglev e ken kaz na chomje nemet merc'hed en div familh. Ar pezh a c'hoarvezas e dibenn ar XVvet kantved :\nmerc'hed hepken gant Frañsez II (dug Breizh),\neus tu re Bentevr ne chome nemet Nicole a Bentevr (pe Nicole a Vleaz c'hoazh).\nDiwar neuze, kent marv an Dug en devoa klasket daou du en em lec'hiañ an abretañ ar gwellañ o soñjal en hêrezh :\ntu an Dug : graet en devoa Frañsez II da Stadoù Breizh touiñ le reiñ skoaz d'e verc'h Anna Vreizh, aet da Zugez dija,\ntu Roue Bro-C'hall : d'an 3 a viz Genver 1480 en devoa Loeiz XI (Bro-C'hall) adprenet gwirioù re Bentevr evit 50 000 skoed digant Nicole a Bentevr. Gwerzh ha renoñsiñ a oa bet kadarnaet da Anna (Bro-C'hall) (pe Anna a Veaujeu c'hoazh) e 1485.\nKen diresis ma veze ar stadud hêrezh e Breizh m'en devoa bet lakaet diaes ar wiraourien :\neus un tu, ma oa Breizh un hêrezh nobl klasel e c'halled he gwerzhañ pe werzhañ he gwirioù d'an hêrezh (evel en Daofinez da skouer),\ndiouzh un tu all, abaoe Kentañ Feur-emglev Gwenrann e rae Duged Breizh Dug Breizh, dre c'hras an Aotrou Doue anezhe o-unan ; ma tenne kurunenn Breizh da Zoue hepken, evel kurunenn Bro-C'hall, e oa dilamadus ar gwirioù hêrezh (hag eztalvoud o gwerzh eta).\nElfennoù all a oa deuet da luziañ termenadenn an hêr reizh :\ne 1420, disklêriet e oa bet treitourien re Bentevr gant Stadoù Breizh ; dirannet e oa bet o gwirioù, enorioù hag anvioù Breizh anezhe ha rasket o madoù rak an Dug Yann o devoa skrapet dre daol-treitour,\ne 1448 e oa daskoret ar gontelezh dezhe ouzh ur renoñsiñ d'o gwirioù,\nda c'houde en devoa Dug Breizh skrivet da Yann Iañ (Châtillon), kont Pentevr anezhañ, e tileze diferadenn dilez ar gwirioù da hêrezh hemañ ; eus e du, kont Pentevr en devoa prometet dezhañ ne raje ket gant al lizher-se. Kentañ lizher a oa bet roet da roue Bro-C'hall e 1480 digant Nicole a Bentevr, a-gevret gant ar gwirioù war an Dugelezh ; nac'het e oa bet gant roue Bro-C'hall e rentañ da Frañsez II, daoust d'e c'houlenn groñs,\ne 1465 e oa bet rasket kontelezh Pentevr gant an Dug adarre, hep na vije bet roet resisadur ebet war an heuliadoù gwirel da zont.\nAdtapet diwar « https://br.wikipedia.org/w/index.php?title=Kentañ_Feur-emglev_Gwenrann&oldid=1862365 »


Skol-Hañv 2014 - SIZHUN 2 (13-19 a viz Gouere) - KEAV\nSkol-Hañv 2014 - SIZHUN 2 (13-19 a viz Gouere)\nDIWALLIT : ne c’hallimp ket, siwazh, kinnig deoc’h ar rummad binvioù internet ha video :\nunan eus ar stummerien ne c’hallo ket ober war-dro ar rummad abalamour d’e yec’hed\n>> AR RUMMAD ARZOU KAER E STAJ KEAV 2014\n>> PROGRAMM AR RUMMAD “BINVIOU INTERNET HA VIDEO”(*)\n>> BREZHONEG ER FAMILHOÙ\n>> AR RUMMAD DISTAGADUR HA POUEZ-MOUEZH\n>> AR RUMMAD KEMBRAEG\n>> PROGRAMM AR RUMMAD TROIÑ\nAR RUMMAD ARZOU KAER E STAJ KEAV 2014\nDiv lodenn disheñvel e vo e c’hoari ar rummad Arzoù Kaer :\n— ober anaoudegezh gant al liv ha pleustriñ warne\n— studiañ penaos e vez graet gant ar gwenn hag an du ha pleustriñ warne.\nUn displegadenn bennak a vo graet war istor an Arzou e Breizh mar gallomp.\nOBER ANAOUDEGEZH GANT AL LIVIOU\nUr stal-labour evit an holl, ouzhpenn evit ar re hag a blij dezho livañ, ez eo ar rummad-mañ. Troet ivez war zu ar re a implij al liv e digouezioù all : er jardin, er broderezh, er gwiskamantoù, e patchwork, er c’hlinkadur diabarzh an tiez, hag er c’hrouiñ a bep seurt traoù….\nAr rummad-mañ a zo graet dreist-holl evit ar re a fell dezho kompren kelc’h al livioù, an doareoù da lakaat al livioù da c’hoari etrezo.\nPenaos aozañ meskajoù-livioù ha livioù gris, bezañ mestr war ar meskajoù.\nKempouezañ al livioù en un oberenn.\nStaj evit an dud deuet, (ouzhpenn 16 vloaz) ; 12 den a vo d’ar muiañ.\nTeknikoù implijet :\nLivaj akrilik, pegadur, kreionoù liv, skrivennoù feltr.\nTraoù a vo ret kas ganeoc’h :\nUr re sizailhoù, ur pezh-dilhad a-c’horre (un tavañjer pe flotantenn), peg (paper), kreionoù-paper, gomennoù, ur reolenn. Degasit paper a liv ma zo dioute ganeoc’h (d’ober pegadurioù eo). Bez e vo livaj akrilik gant an animatourez, met ma zo ganeoc'h seurt liv, kasit ganeoc'h ar pezh emaoc'h kustum d'ober gantañ er gêr.\nOBER ANAOUDEGEZH GANT AR GWENN HAG AN DU\nAnaout tresadennoù ha skeudennoù ar « Seiz Breur » a vo graet, kompren ha studiañ penaos e implijont al livioù. Sellet ivez ouzh al lizherennaouegoù ar « Seiz Breur », kompren penaos e vezont savet…\nA-ziwar an dra-se gwelet penaos e c’haller c’hoari gant ar gwenn hag an du oc’h implij tramoù disheñvel.\nOber skeudennoù ha lizherennaouegoù nevez liammet gant un destenn vrezhoneg, istorig pe barzhoneg.\nAr pal a liammfe an holl obererezhioù-se a vo ul levrig. An holl bazennoù ret evit ober anezhañ a vo graet an holl asambles…\nDav e vo kaout dafar burev kustum (paper, sizailhoù, peg, kreionoù, gomennoù…)\nLennet em eus programm ar c’hentelioù war An Arzou Kaer ha kadarnaat a ran va dibab da heuliañ ar rummad kentelioù-se bemdez, eus 9 eur da 12 eur diouzh ar mintin hag eus 2 eur da 5 eur goude kreisteiz, a-hed ar sizhun.\nPROGRAMM AR RUMMAD “BINVIOU INTERNET HA VIDEO”(*)\nInternet ha video : bouetañ hag ober war-dro ur blog.\nDesket e vo :\n– Bouetañ ur blog gant danvez skrivet ha danvez kleweled (video, skeudennoù, son...),\n– Frammañ ur blog evit ma vefe brav da welet,\n– Lakaat ar blog da vezañ anavezet mat.\nEvit ober se e vo desket staliañ ostilhoù (merdeer, meiziantoù evit treuskas fichennaouegoù ha treuzfurmiñ danvez kleweled), hag ober gante.\nGallet e vo labourat evit lakaat pennadoù war ur blog pe labourat war ur raktres personel.\nSkrivit deomp evit kinnig ho mennozhioù pe ho c'hoantoù.\nDegemeret e vo stajidi forzh petore live a vefe ganto e-keñver implij urzhiataerioù, ar video, hag internet :\n- tud dianav dezhe bed an urzhiataerezed\n- tud un tamm muioc’h en o aes gant an urzhiataerezed,\n- tud en o aes.\nMat e vefe d’ar stajidi degas gante,:ma c'hallont :\n- un urzhiataer hezoug,\n- un tenner poltriji pe/hag ur c’hamera,\n- an orjalenn evit treuzkas ar poltrijidi pe videoioù d’un urzhiataer, ur meziant evit lenn anezho.\n(*) D’ar mare ma skrivomp ar fichenn-mañ, n’omp ket asur e c’hallimp derc’hel da vat ar rummad-mañ.\nLennet em eus programm ar c’hentelioù war internet ha video ha kadarnaat a ran va dibab da heuliañ ar rummad kentelioù-se bemdez, eus 9 eur da 12 eur diouzh ar mintin hag eus 2 eur da 5 eur goude kreisteiz, a-hed ar sizhun.\nBrezhoneg er skol zo mat, met er gêr e chom e toull an nor re alies, ne dremen ket treuzoù an ti !\nDegemeret e vo kerent gant o bugale dindan 6 vloaz. An dud divugel er mare-mañ met c’hoant enne da zesevel o bugale e brezhoneg a vo degemeret ivez.\nLabouret e vo e prantadoù berr, war demoù tost ouzh ar vuhez pemdez ; aozet e vo pourmenadennoù, c’hoarioù a-stroll, desket kontañ istorioù ha rimadelloù, gwech ar mare gant bugale ar greizenn dudi.\nE Skol-Hañv KEAV, en em gavo stajidi ar rummad “Brezhoneg er familhoù” en ur bed brezhonegerien, lod anezho a vo gant bugale desavet e brezhoneg, lod all o devo skiant-prenet war an dachenn-se. Ar gwellañ endro eo evit reiñ kalon dezho ha sikour anezho da gas o raktres betek ar penn.\nEvit gouzout hiroc’h, deuit e darempred gant KEAV\nLennet em eus programm ar rummad Brezhoneg er familhoù ha kadarnaat a ran va dibab da heuliañ ar rummad kentelioù-se bemdez, eus 9 eur da 12 eur diouzh ar mintin hag eus 2 eur da 5 eur goude kreisteiz, a-hed ar sizhun.\nAR RUMMAD DISTAGADUR HA POUEZ-MOUEZH\nDielfennañ hag anavezout diwar glevet ar perzhioù a ya d’ober muzik ar brezhoneg.\nReiñ da bep hini da glevet e vouezh hec’h-unan o klask produiñ peotramant adober ar perzhioù a zo lakaet war wel diwar skouerioù tennet eus dielloù liesseurt (filmoù, kontadennoù, ...).\nSikour pep hini da glask e hent ha “krediñ mont dezhi” betek reiñ da glevet ur muzik yezh ken tost eus ar brezhoneg ha ma c’hell bezañ.\nPal kentañ ar prantadoù labour a zo reiñ d’an dud da santout, da glevet ha d’ober o-unan kentoc’h evit studiañ ar reolennoù a ya d’ober ar sistem yezh. Bez e c’hello ar stajidi tennañ o mad eus an atalieroù seul welloc'h ma vo sonenrollerioù ganto.\nUr roll eus neuzioù fonetik ar brezhoneg hag a vo gwelet ha pleustret mod pe vod warne a c’hallomp reiñ :\n- ar sistemoù pouezmouezhiañ e brezhoneg,\n- soniadoù ha skrivadoù,\n- elfennoù a fonetik,\n- distagañ ur vogalenn taolmouezhiet ha hir,\n- distagañ ur vogalenn taolmouezhiet ha berr, en ur ger unsilabennek, e gerioù taolmouezhiet war an eil silabenn diwezhañ ; kensonennoù gwan, kensonennoù kreñv,\n- anaout lec’h an taol-mouezh er gerioù e KLT klasel ; ar stropadoù gerioù a zo da vezañ distaget evel ur geriad hepken,\n- gouzout pe hir pe berr eo ar vogalenn er gerioù unsilabennek ; sandhi kensonenn/vogalenn ; sandhi kensonenn/kensonenn, etre ar gerioù, etre rannoù ar gerioù e-barzh ur ger kenaozet ;\n- roll ar sandhioù er c’hemmadurioù diglok en anvioù-gwan war-lerc’h an anvioù-kadarn ;\n- ar soniadoù : [e] / [ε] ; [γ] / [x] hag all… ;\n- an taolioù-mouezh er frazenn…\n- An tremen a vras etre ar rannyezhioù hag ar reizhskrivadur.\n- Reolennoù heverk ar gwenedeg.\nLennet em eus programm ar c’hentelioù Distagadur – Pouez-mouezh ha kadarnaat a ran va dibab da heuliañ ar rummad kentelioù-se bemdez, eus 9 eur da 12 eur diouzh ar mintin hag eus 2 eur da 5 eur goude kreisteiz, a-hed ar sizhun.\nAR RUMMAD KEMBRAEG\nan daou live\nDaou live kentelioù a vo ar bloaz-mañ evel oa bet goulennet gant kalzik a dud : unan evit an deraouidi hag unan all evit tud o deus ul live dereat hag a fell dezhe mont war-raok pe donaat o anaoudegezh eus ar yezh : gant Rhisiart Hincks, kelenner war ar c’hembraeg hag ar brezhoneg e Skol-Veur Aberystwyth, gant Ffran Mai, kembreadez anezhi, a zo kelennerez e skolaj Diwan Gwiseni, ha gant Dafydd Frayling, troour a-vicher ha stajiad ganeomp abaoe bloavezhioù e vo graet ar c’hentelioù. Ur gelennerez a Vreizh a vo ar pevare, Jacqueline Gibson, ur vreizhadez daoust d’hec’h anv, hag a ra war-dro ar gevredigezh Kembre-Breizh a aoz stajoù kembraeg berrbad e Breizh.\nLakat an dud da gomz a vo graet ha deskiñ dezhe ar frazennoù ordinal an implijetañ, setu ar pal d'an daou strollad, pep hini gant diaesterioù diouzh o live.\nKinnig kentelioù kembraeg en ur staj brezhoneg a roio deomp un digarez da ziskouez pegen heñvel eo ar c’hembraeg ouzh ar brezhoneg ha da lakaat war wel ivez an diforc’hioù pouezusañ a zo etre div yezh vodern. Un doare eo ivez da adskoulmañ an darempredoù etrekeltiek etre hon div vro.\nLennet em eus programm ar rummad kentelioù Kembraeg ha kadarnaat a ran va dibab da heuliañ ar rummad kentelioù-se bemdez, eus 9 eur da 12 eur diouzh ar mintin hag eus 2 eur da 5 eur goude kreisteiz, a-hed ar sizhun.\nPROGRAMM AR RUMMAD TROIÑ\n(a zo bet anvet ar rummad treiñ testennoù teknik war ur folenn brudañ)\nNe dalv ket ar skrid-mañ e « gwenedeg » e vo graet get ar rannyezh-se e-pad ar sizhun, nag e vo digomprenabl ar stummour ! Moaiand zo oc’hpenn bout ar stummoù KLT àr ar lec’hienn www.trohadistro.com\n1. Palioù ar rummad\nDizoloiñ an troiñ dre skrid hag an dermenografiezh, diàr testennoù teknik : e dalvoudegezh, ur feson d’ober h. c’h.\nPleustriñ é troiñ a-stroll un destenn deknik, hir a-walc’h, a-hed ar sizhun.\n2. Piv ?\nStummour : David ar Rouz, get sikour kelennerion arall àr al lec’h.\nDigor da : razh ar vrezhonegerion ampart da skriviñ ar yezh.\n3. Degasit geneoc’h...\nUn urzhiataer hezoug ma 'peus unan, get ur skridtreter.\nGeriadurioù ha yezhadurioù e brezhoneg.\n4. Kanniget e vo deoc'h...\nTestennoù a vo dibabet asambl d’an deiz kentañ get ar strolladoù a dri pe pevar den :\nskrivet e galleg ;\nàr-dro 1 500 pe 2 000 ger enne ;\né plediñ get tachennoù teknik.\nRoet e vo deoc’h ur feson d'ober ha teulioù pe titouroù da sikour geneoc'h.\nD’al Lun – 9 e - 10 e 15\nPrezañtiñ hag eskemmoù a-ziàr an troiñ\nD’al Lun – 10 e 15 - 10 e 45\nD’al Lun – 10 e 45 - 12 e\nDibab an testennoù orin hag ar strolladoù\nD’al Lun – 2 e - 3 e 15\nPenaos gober ? > Aoziñ al labour hag implij-amzer ar sizhuniad labour\nD’al Lun – 3 e 15 - 3 e 45\nD’al Lun – 3 e 45 - 5 e\nKrog e-barzh : lenn aketus, kompren, renabliñ an termenoù diaes pe arbennig, krog an enklaskoù\nD’ar Meurzh – 9 e - 12 e\nEnklaskoù da gavout an termenoù a faot : monet àr-lerc'h dielloù pe arbennigourion\nGraet e vo ehanoù ha studiet asambl ar c’hudennoù gwelet get lod\nD’ar Meurzh – 2 e - 5 e\nTermenografiezh a strolladoù, skriviñ\nD’ar Merc’her – 9 e - 12 e\nSkriviñ hag adlenn pep hani e destenn\nD’ar Merc’her – 2 e - 4 e\nKendoniiñ an troidigezhioù, adlenn a strolladoù\nD’ar Yaou – a-hed an devezh\nAdlenn get sikour ar stummour pe ur c'helennour arall\nLabour a strolladoù\nD’ar Gwener – 9 e - 12 e\nAdlenn get sikour ar stummour pe ur c'helennour arall, peurlipat an destenn\nD’ar Gwener – 2 e - 5 e\nPrientiñ ar veilhadeg\nD’ar Gwener – 5 e - 7 e\nBilañs ar sizhuniad staj, kempenn ar sal\nLennet em eus programm ar c’hentelioù Troiñ ha kadarnaat a ran va dibab da heuliañ ar rummad kentelioù-se bemdez, eus 9 eur da 12 eur diouzh ar mintin hag eus 2 eur da 5 eur goude kreisteiz, a-hed ar sizhun.\n>> Petra vo graet gant KEAV - Staj-hañv\nPetra vo graet - skol-hañv\nSkol-Hañv 2014 - SIZHUN 2 (13-19 a viz Gouere) Donemat Petra eo KEAV --Keav bremañ --Keav a-hed ar bloavezhioù Petra a vez graet --Skol-hañv --Devezh-studi --Brezhoneg er familhoù Goulennoù ordin --Diwar-benn ar staj --Diwar-benn an devezh-studi Kenskrivomp --Deuit e darempred ganeomp --Lakait hoc'h anv ---Fichenn enskrivañ d'an devezh-studi ---Ar skol-hañv ---An dibenn-sizhun evit ar familhoù Media --Poltredoù ---Skol-hañv ---Devezh-studi ---Dibenn-sizhun evit ar familhoù --Videoioù ---Skol-hañv ---Devezh-studi ---Dibenn-sizhun evit ar familhoù Dihelloù --Dihelloù - Skol-hañv --Dihelloù - Brezhoneg er familhoù --Dihelloù - Devezh-studi Studiadennoù yezh


Pajenn:An Oaled N35.djvu/9 - Wikimammenn\nPajenn:An Oaled N35.djvu/9\nE LOUZOU DA BEP KLENVED\nLoeiz Ar FLOC’H (Stourmer),\nBarz leoniad, ha Lenner planedennou.\n1. — AFRON. — LOUZAOUENN SANT-ROCH\nMat eo al louzaouenn-ze da enebi ouz ar fluzgwad (dysenterie). Eva bemdez eul litrad dour bet bervet war an deliou anezi.\n2. — AGROAZENN. BOD-ROZ\nN’eo mui stank an tiez n’eus ket enno eus ar Roz-ruz-man, leun a zrein, dispar da gaea ha d’ober disheoliennou, e-kerz an hanv. Evid ar boan-c’houzoug, ar boan e kig an dent, gwalc’hit alïes ho kenou gant dour bervet war deliou sec’het ar Roz ruz.\nEvid ober eul louzou mat da barea ar gouliou, an trouc’hou, lakit en eun hanter-litrad odevi mat, pouez daouzek gwennek a zeliou roz ruz sec’h mat, e pad pemzek dez. Soubit eun tamm lien el louzou-ze, ha lakit-hen war ar gouliou. Chench peder gwech bemdez pe alïesoc’h. Mirit al louzou-ze evid an ezomm.\nPa vezer gand ar Red-Korf (diarrhée) klaskit frouezen ar Rozenn ruz, flastrit-hi, gwaskit-hi, tennit an dourenn, ar sun anezi, kemeskit an dourenn-ze gant he fouez a sukr malet, poazit war tan bihan, ha lakit e boutailhou bountet mat. Kemerit nao loaiad vras bemdez etre teir gwech, hag e kavfot buan ar pare.\nAn dud a zo douget da gaout poan gand o boued, ar re o deus stomogou ha bouzellou diegus da labourat, ar re a zo techet da gaout c’hoant kousket goude o fredou, a rafe vad d’ezo debri konfitur graet gand frouezen Roz-ruz (confiture de Cynorrhodons). Ar vugale a chaoko alïes ar frouezenn-ze, n’o devezo prenvedenn ebet morse.\nRet mat eo dastum an deliou hag ar fleur e miz ebrel, pa vezont en o c’haera, hag o lakat e boestou houarn-gwenn.\nAdtapet diwar « https://br.wikisource.org/w/index.php?title=Pajenn:An_Oaled_N35.djvu/9&oldid=105346 »\nKemmoù diwezhañ degaset d'ar bajenn-mañ d'an 9 Eos 2017, da 17:28.


An Tsarevna Nesmeyana - Wikipedia\nAn Tsarevna Nesmeyana\nAn Tsarevna Nesmeyana, 1916-1926.\n"An Tsarevna Nesmeyana" a zo un daolenn gant al livour rus Viktor Vasnetsov etre 1916 ha 1926.\nDont a ra titl al livadur eus titl ur vojenn rus "An Tsarevna Nesmeyana", a gont diwar-benn merc'h d'un tsar ha ne c'hoarzhe biken. Hec'h anv, Nesmeyana, a dalvez "dic'hoarzh" e ruseg, met kentoc'h e teu eus "chom hep c'hoarzhin". Ster an anv a zo sklaer evit ar rusianegerien hag a zo mat evit deskrivañ an harozez.\nHervez ar vojenn e klaske an tsar lakaat e verc'h da c'hoarzhin. Evit ober c'hoarzhin dezhi e veze pedet tud a bep seurt hag a bep tu. Ha prometiñ a reas dorn an tsarevna d'an hini a c'hello dont a-benn. Met den ne c'halle ober c'hoarzhin d'an tsarevna, mousc'hoarzh ebet ne zegoueze war he muzelloù. Met ur wech e tirollas da c'hoarzhin pa welas ul labourer, hag al labourer-se en doa dimezet ganti.\nEn daolenn e weler ur plac'h trist. Kalz tud a bep seurt 'zo en-dro dezhi, o klask lakaat anezhi da c'hoarzhin. Met ar plac'h yaouank ne sell ket outo. Chom a ra azezet war he zron. He dremm a zo trist ha disheñvel bras diouzh dremmoù an dud a zo o tañsal, o c'hoarzhin, o kanañ hag o seniñ benvegoù sonerezh tro-dro. Tud eus ar broioù estren a zo ivez er sal - e-touez an dud gwisket e giz rus, e weler an dud gant dilhad broioù Europa - hini "alamanek" hag hini Bro-Saoz ma veze douget er XVIvet kantved. Pep hini anezho a vefe laouen o timeziñ gant merc'h an tsar.\nAdtapet diwar « https://br.wikipedia.org/w/index.php?title=An_Tsarevna_Nesmeyana&oldid=1653302 »\nLivadurioù Viktor Vasnetsov\nKemmoù diwezhañ degaset d'ar bajenn-mañ d'an 22 Gou 2015, da 20:26.


Buhez ar Sent/1837/Gontran - Wikimammenn\nBuhez ar Sent/1837/Gontran\n◄ Yan, hermit Gontran Eustaas ►\nNe voe quet quentoc’h pignet var an Trôn na zisquezas peguer capabl ha peguen din e voa da goumandi. Beza en devoa neuze c’huec’h vloaz ha tregont, ha roet en devoa dija e meur a occasion mercou eus e gouraich ; na zaleas quet da rei mercou caêr a vertuz hac a santelez. Coumanç a reaz dre regli e dy ha derc’hel un urz vad en e Bales. O c’houzout erfat peguement a nerz en deus exempl ar Prinç var speret e sugidi e lequeas e studi da veva evel ur quir Gristen. Coess ha Sacramanti a ree alies, ha bepret gant ur fervor ravissant. E vodesti hac e respet en Ilisou, e pere e tremene bemdez cals amser, a inspire an devotion da guement bini er guele.\nAn displigeadur hac an afflictionou a erru gueneomp abers hor c’herent, pe tud hon ty, ne dint quet ar re neubeuta pouner na neubeuta c’huero ; mæs, mar hon eus ur guir vertuz, e caffimp en hor patiantet ur remed ous un drouc quer bras.\nRet eo douguen hor C’hroas, ha douguen en hini a blich da Zoue rei deomp. Ma sonchemp ervad e velfemp penaus en adversite, pe en traou control erru gueneomp, a so profitaploc’h deomp evit ne dint domaichus : beza ez-int evel an holen pehini a vir na zeu hor c’halon d’en em gorrompi dre ar bligeadurezou ha dre ar brosperite. Ma sonchemp peguement e servich d’hon avanç en hent eus an Eê un displigeadur anduret gant ur batiantet christen, e andurfemp pep tra non pas hebquen gant patiantet, mæs c’hoas gant joa.\nAdtapet diwar « https://br.wikisource.org/w/index.php?title=Buhez_ar_Sent/1837/Gontran&oldid=61907 »\nKemmoù diwezhañ degaset d'ar bajenn-mañ d'an 25 C'hwe 2014, da 13:03.


Delwenn arem da Luiz Gonzaga e Campina Grande (Paraíba).\nHanterzelwenn ouzh dor ar Mirdi Luiz Gonzaga, e Caruaru (Pernambuco, Brazil)\nLuiz Gonzaga pe Luiz Gonzaga do Nascimento , ganet d'an 13 a viz Kerzu 1912 en Exu, ha marvet d'an 2 a viz Eost 1989, zo ur soner ha sonaozour poblek eus Brazil, anavezet evel "o rei do baião", roue ar baião, un doare-seniñ eus Nordeste Brazil. Gantañ e voe kelennet ar c'haner ha soner Dominguinhos.\nGanet e oa war ar maez, er sertão, en un atant anvet Caiçara, en Exu, e stad Pernambuco, e-harz menezioù ar Serra de Araripe, evel a zo meneget en e ganaouenn "Pé de Serra".\nBevet en deus diwar e vicher soner e kreisteiz ar vro, en ur chom feal da sonerezh e wrizioù. Gant ar baião eo bet brudet, ha dreist pep tra gant ar ganaouenn Asa Branca, savet en 1947, gant e gamarad alvokad Humberto Teixeira.\nDa gentañ e sone gant e sanfona ( un akordeoñs), tonioù choro, samba, fox ha traoù diouzh ar c'hiz en amzetr e yaouankiz. Goude e sonas mui ouzh mui tonioù eus an Nordeste.\nKentañ ton enrollet gantañ ne oa ket ur ganaouenn, hag anvet e oa Vira e Mexe, e doare ar xamego. Kentañ kanaouenn e oa Dança Mariquinha, ur mazurca, e 1945.\nA dança da moda, Luiz Gonzaga ha Zé Dantas (1950)\nA letra I, Luiz Gonzaga ha Zé Dantas (1953)\nA morte do vaqueiro, Luiz Gonzaga ha Nelson Barbalho (1963)\nA vida do viajante, Hervé Cordovil ha Luiz Gonzaga (1953)\nÁ-bê-cê do sertão, Luiz Gonzaga ha Zé Dantas (1953)\nAdeus, Pernambuco, Hervé Cordovil ha Manezinho Araújo (1952)\nAlgodão, Luiz Gonzaga ha Zé Dantas (1953)\nAmanhã eu vou, Beduíno ha Luiz Gonzaga (1951)\nAmor da minha vida, Benil Santos ha Raul Sampaio (1960)\nRiacho do Navio, Luiz Gonzaga ha Zé Dantas (1955)\nSabiá, Luiz Gonzaga ha Zé Dantas (1951)\nSanfona do povo, Luiz Gonzaga ha Luiz Guimarães (1964)\nSão-joão na roça, Luiz Gonzaga ha Zé Dantas (1952)\nSiri jogando bola, Luiz Gonzaga ha Zé Dantas (1956)\nVem, morena, Luiz Gonzaga ha Zé Dantas (1950)\nXanduzinha, Humberto Teixeira ha Luiz Gonzaga (1950)\nXote dos cabeludos, José Clementino ha Luiz Gonzaga (1967)\nAntônio Nunes, meu Amor, Luiz Gonzaga ha Jackson do Pandeiro (1000)\nMaçons, Meus Relógios, Luiz Gonzaga ha [Jackson do Pandeiro] (1500)\nA minha tia godofreda weberrenta, Luiz Gonzaga, hag e eontr [Antônio Nunes] (1395)\n↑ Luís Gonzaga e tleje bezañ hervez reolennoù an doare-skrivañ portugalek .\n(pt) Luiz Gonzaga hag ar ganaouenn Asa Branca\nAdtapet diwar « https://br.wikipedia.org/w/index.php?title=Luiz_Gonzaga&oldid=1821379 »


Kaozeal:Stêr Wanez - Wikipedia\nNe welan ket mat penaos un adstêr eus an tu dehou d'ar Stêr Aon a c'hell dourañ ur gumun a zo war an tu kleiz en he fezh… A-hend-all, chom a ran gant ur pik-goulenn : ouzhpenn hini an Ofis, hag ez eus testenioù all evit ar stumm "Stêr Wanez" (implij tud ar vro da skouer) ? Disfiz a zeu din pa welan pegen ingal e vez graet a bep tu gant "Stêr Goanez". Po'low (kaozeal) 15 C'hwe 2015 da 18:09 (UTC)\nUr meneg a gaver e geriadur brezhoneg-saozneg Delaporte, e pennad ar ger "Dardoup", p. 277, ma c'heller lenn "the people of the area east of the river Goanez (Stêr Wanez)". --Llydawr (kaozeal) 15 C'hwe 2015 da 18:34 (UTC)\nhttp://www.annuaire-mairie.fr/riviere-ster-goanez.html A galon --Teñsor Jambou (kaozeal) 15 C'hwe 2015 da 18:38 (UTC)\nDiwar-benn an "annuaire-mairie" : gwelet em boa dija, ya… Ur fazi digomprenus, a gav din… Trugarez da LLydawr eus an arroudenn digant Delaporte, hag a zo talvoudus. Po'low (kaozeal) 15 C'hwe 2015 da 21:24 (UTC)\nAdtapet diwar « https://br.wikipedia.org/w/index.php?title=Kaozeal:Stêr_Wanez&oldid=1621055 »\nKemmoù diwezhañ degaset d'ar bajenn-mañ d'an 15 C'hwe 2015, da 21:25.


Pajenn:Riou - An ti satanazet.djvu/39 - Wikimammenn\nPajenn:Riou - An ti satanazet.djvu/39\nAN TI SATANAZET\nnent diganto un dra bennak, ne raent ket fout gant respontoù, rak gouzout a raent, kerkoulz ha n’eus forzh piv, n’o doa ket an daou baotr yaouank kozh o far e kanton Pleiben da livañ gevier kaer. Mes ur gaou bras o doa lavaret an daou zen, pa azezent ouzh taol, pep hini en e di.\n— Bremaik, eme Job d’e vamm, ha Lom d’e c’hoarezed, on tremenet dre Garreg-al-Louarn. Ar voereb a zo war he gwele, gant ar remm. Ne ouie ket c’hoazh ar c’heloù ! Soñjit ! ne oa bet den ebet o welout anezhi ! »\n— « Gouzout a rit, Job », a lavare dezhañ e vamm, « Mari Karreg-al-Louarn ma n’he deus kerent nemedomp, he deus ur vignonez gozh e Toull-ar-Broc’h. Dleet e oa d’ar vignonez-se en em zirenkañ un tammig, peogwir en em zarempredont kement. »\n— « Gouzout a rit, Lom, a lavare dezhañ e c’hoarezed, Herri Karreg-al-Louarn en doa ur mignon kozh e Kervetouz ; perak n’eo ket aet ar mignon kozh-se da gas ar c’heloù trist da Vari ? Gouzout a reomp, ni eo ar gerent tostañ ; evelato e oa dleet da hennezh kozh soñjal en e vignon, daoust dezhañ bezañ marv, ha mont ar c’hentañ da gas ar c’heloù d’an intañvez ha da reiñ kalon dezhi en he flanedenn griz. Rak, mar domp ar gerent tostañ, hor c’herentiezh a zo skoulmet war ar pempvet pe ar c’hwec’hvet brank hag, ouzhpenn, Kervetouz a zo kalz tostoc’h eget Lanurgad ouzh Karreg-al-Laouarn, hag amañ n’eo ket al labour eo a vank. »\n— « Nann, n’eo ket al labour eo a vank, a respontas Lom, evel un den hag a oar petra eo\nAdtapet diwar « https://br.wikisource.org/w/index.php?title=Pajenn:Riou_-_An_ti_satanazet.djvu/39&oldid=142933 »


Breizhoneg - Ty Rodou - Tinyhouse.bzh - Tiny house Bretagne\nMeizad an Tiny house.\nGanet eo ar mennozh er Stadoù-Unanet diwar awen Jay Shafer e penn-kentañ ar bloavezhioù 2000. An « tiny houses» (« tiez bihan bihan » e saozneg) zo tiez koad bihan leun a zudi, staliet war ur ramok peurvuiañ. Tu zo da zilec’hiañ anezho neuze war-bouez ur c’harbed-tan ha da staliañ anezho war n’eus forzh peseurt tachenn … evel ur garavanenn bennak. Netra nevezus-mik er meizad dispar-mañ n’eo ken ur meskaj soutil etre fiñvusted ar c’haravanennoù, faltazi ha dudi al lochennoù hag ar roulotennoù, aezamant ha padusted an tiez.\nAr seurt annez, skañv hag e penn a-raok e amzer, a zo ur respont dreist da zalc’hoù stank a vremañ evel ar fiñvusted a-fet micher, priz an tachennoù, an doujañs ouzh hon endro, ar c’hoant da vevañ en ur mod all…eeunoc’h…\nSavet e vez an Ty Rodoù gant ur youl ekonomikel hag ekologel kempoell, gant dafaroù bihan o energiezh c’hris, deuet diwar filierennoù ar vro kement ha ma c’heller. Diouzh un tu all, skogañ a ra louc’had ekologel un annez end-eeun war an ekoreizhiad. Pa sav un tiny house eus an douar ne vez ket mui kemmet gantañ e endro tost ha ne chom roud ebet war e lerc’h. Erfin, dre berzh e ec’honenn vihan (tro-dro da 40 m3) a-gevret gant un empentiñ bevhinadel e vez dispignet nebeut-tre a energiezh gant ur seurt annez hag a zo aes da vevañ ennañ emren.\nGant adtresañ gorre hon annezoù, o tibab mont d’ar pep retañ, e c’hellomp stagañ gant un argerzh treuzkemm ha degas a ra deomp ur frankiz splann, kresket gant fiñvusted an tiny houses. N’eo ket ret ken dibab etre aezamant ha frankiz.\nUr gwir lec’h krouiñ eo seurt annez. Gant redioù an hentoù ez eus termenet un ec’honenn ha ni a ra anezhi ul lec’h m’eo frank an awen ennañ. Dre se, dre oc’h empentiñ, oc’h ec’honenn hag o c’hened e klot an Ty rodoù ouzh an dud a zo o chom enno. Diziwezh eo an doareoù da implijout anezho.\nNe zepant ket al louc’had ekologel eus an dafarioù implijet hepken. A-bouez-bras eo emzalc’hioù an dud en hor youl treuzkemm. Hollbouezus eo, anat eo, priziañ a-nevez hon ezhommoù ha gant-se hor bevezerezh. Seul vrasoc’h gorread hol lec’hioù buhez, seul vuioc’h omp techet da leuniañ ar goullo diratozh. Diwar ar gorread e teu ar berniañ. Ar berniañ a ro nerzh d’ hon doare bevañ diazezet war ar beveziñ.\nUn tiny house ya, met ouzhpenn evit bezañ o chom ennañ…\nGellout a ra un tiny house mont d’ober un annez pennañ pe un eil annez, un astenn, ur bod-arsav, ur savadur micher evel ur burev pe ur stal genwerzh-red, ur foodtruck, un annez difrae, ul leurenn heloc’h,…\nUn nebeud traoù fetis.\nAr redi frammadurel pennañ a dalv evit an Tiny houses eo ar gobari-hent. Lakaet e vez an tiny house war ur ramok daou ahel ha stlejet e vez war-bouez ur c’harbed-tan. Evel-se emañ etre ar garavanenn hag an ti.\nAn tiny house e sifroù :\nPouez hollek e karg : 3,5 t\nHirder : etre 4 ha 8 m\nLedander brasañ : 2,55 m\nUhelder brasañ : 4,10 m\nAn aotre-bleinañ BE (meneg ramok an aotre-bleinañ B) a zo ret evit stlejañ un Tiny. Tri devezh stummañ a zo da wiriekaat gant un arnodenn dibenn enni un amprouenn deorikel, un amprouenn bleustrek war leurenn hag un ambrouenn wiriañ war an hent.\nDiouzh un tu all eo ret ne z’afe ket sammad pouez gwirion ar c’harbed stlejet ha hini ar c’harbed stlejer en tu all d’ ar pouez hollek aotreet war an hent evit ar c’harbed stlejer. Mat eo neuze implijout ur c’harbed stlejer gant ur pouez hollek aotreet e karg dereat, doare stroborell, 4×4 (karbed gant trawalc’h a c’halloudezh hag a nerzh treiñ ar c’heflusker).\nAvantur an dud eo Ty Rodoù da gentañ penn, luskedet gant ur pal boutin, reiñ ster d’an dazont. Hiziv an deiz omp pevar c’homper ekologour sot gant labour ar c’hoad : Stéphane, Matthieu, Tanguy ha Suzanne.\nC’hoant hon eus en em zizober eus sternioù an annezoù kustum, krouiñ an dibarded e lec’h ma c’heller gant un den, ur c’houblad, ur familh, ur strollad, ur stroll, danvez annezad pe implijer al lec’h espar-se a vo dezhañ e-unan.\nDeuit d’hor gwelet en hor stal-labour e Landelo.\nTy Rodoù :\nAdresse : 14 Cité de Villeneuve 29530 Landeleau\nTel : 02 98 73 83 48\n© Copyright Ty rodoù 2017- www.tinyhouse.bzh –


Bez Giovanni di Bicci de' Medici hag e bried Piccarda Bueri.\nPiccarda Bueri, lesanvet Nannina, a oa ur vaouez a renk uhel ha pinvidik eus Verona a zimezas da Giovanni di Bicci de' Medici, arc'hantour e Firenze (1360-1429). Mervel a eure-hi en 1432.\nN'ouzer nemet nebeut a dra diwar he fenn. Merc'h e oa da Edoardo Bueri, eus Verona, a oa e diegezh a orin eus Firenze. Dimeziñ a eure d'an arc'hantour yaouank Giovanni di Bicci de' Medici e 1386, a oa implijad en arc'hantti e eontr Averardo de' Medici. Un tamm goude e voe anvet Giovanni e penn skourr Roma. Gant e zimeziñ hag an argouroù edo Giovanni war hent ar binvidigezh.\nBevañ a raent en ur palez damdost d'an Duomo di Firenze, er straed Ricasoli. Piccarda a rae war-dro he ziegezh, hag an aferioù e Firenze pa veze he gwaz war an hentoù. Plediñ gant politikerezh avat ne rae ket, ne oa ket preder kentañ an tiegezh evit c'hoazh.\nMamm e oa da:\nAntonio de' Medici (??-1398)\nDamiano de' Medici (??-1390)\nCosimo de' Medici, anavezetoc'h evel Cosimo il Vecchio, (1389-1464) e penn ar skourr anvet cafaggiolo, tad-kozh Lorenzo il Magnifico\nLorenzo di Giovanni de' Medici anvet ivez Lorenzo il Vecchio (1395-1440), orin ar skourr anvet popolano\nAdtapet diwar « https://br.wikipedia.org/w/index.php?title=Piccarda_Bueri&oldid=1849709 »


Kenta levr - XIV - Wikimammenn\nKenta levr - XIV\n◄ Evit derc’hel penn oc’h ann temptasionou Kenta levr - XIV War ann oberiou a garantez ►\nArabad eo barn ar re all hep gwir abek.\n1. — Sellit piz ouz-hoc’h hoc’h-unan ha likit evez na varnfac’h ar re all. Ann hini a varn ho nesa, en deuz poan hep ket a vad ; fazia a ra peurliesa hag easoc’h e teu da bec’hi. Enn enep, ann hini a enklask e gweled he galoun hag en em varn he-unan, ne d-a ket he boan da goll.\nDioc’h pleg hor c’haloun e varnomp pep tra peurliesa ; rak-se, oc’h en em garet re hon-unan, e varnomp a-enep ar wirionez. Ma ve troed hor spered etreze Doue, ne vemp ket enkrezet ker buhan pa vezer oc’h enebi ouz-omp. Siouaz, eunn dra-bennag a zo peurvuia hag a denn ac’hanomp war he lerc’h, pe hi a zo a ziabarz enn-omp, pe hi a zeu a ziaveaz.\n3 — Hep gouzout dezho, kalz a dud en em glask ho-unan e kement tra a reont. Dioc’h ho gwelet, e vevont enn eur peoc’h braz endra ma’z a pep tra dioc’h ho c’hoant ; hogen kerkent ha ma tro netra a-enep d’ezho, dioc’h-tu ez int reustlet hag ankeniet. Dre ma’z eo dishevel menosiou ann dud, e sav aliez droukrans etre ar vignouned, etre ann amezeien hag etre ann dud santel hag a zoujans Doue.\n3. — Diez eo terri eur gwall bleg, ha den e-bed ne gar mont enn tu all d’ar pez a zao enn he spered. Mar d-oc’h douget muioc’h da gaout fisians enn ho skiant pe en ho kwiziegez hoc’h-unan, eget ne d-oc’h da zenti, hervez ar skouer hon euz bet digant Jezuz-Krist he-unan, neuze e vezo divezad ha dibaot d’e-hoc’h dont da veza gwir sklerijennet, rak Doue a fell d’ezhan e sentfemp out-han e pep tra hag ec’h en em zavchemp dreist pep skiant dre hor c’harantez birvidik out-han.\nAnn drouk-spered, hep gouzout d’e-omp, hor laka da glask dizolei faziou ar re all, evit kaout abek enn-ho hag evit barn anezho. Ankounac’haat a reomp neuze eo Doue hep-ken a zo barner ar c’halounou. E leac’h mont da furcha e kaloun ar re all, displegomp kentoc’h plegou hor c’houstians ; enn-hi e kavimp abek a-walc’h da veza trugarezuz e-kenver hon nesa ha da gaout spount raz-omp hon-unan. N’hoc’h euz karg nemet ac’hanoc’h hoc’h-unan, ne viot lekeat da gred nemet evid-hoc’h hoc’h-unan. Na varnit ket ar re all, evit na viot ket barnet.\nAdtapet diwar « https://br.wikisource.org/w/index.php?title=Kenta_levr_-_XIV&oldid=98717 »\nKemmoù diwezhañ degaset d'ar bajenn-mañ d'an 31 Gen 2017, da 16:08.


Pajenn:Marigo - Buez ar Saent.djvu/148 - Wikimammenn\nPajenn:Marigo - Buez ar Saent.djvu/148\nEvel ne voa en em rentet Religius nemet evit pellaat dious ar bed ha dious an enoriou, e voe quen affliget pa glevas an neventi-ze : evel pa vize c’hoarveet gantàn ar brassa maler ; hac, en ur lavaret adieu d’e oll vreudeur, e scuillas cals a zaëlou, gant ar c’heus en devoa d’o c’huitât.\nEucher goude beza bet ur Religius fervant a zeuas da veza un Escop parfet. Lacat a reas un urz ar c’haëra en e Escopty, quen etouez an dud a Ilis, quen etouez ar bobl.\nAr mad bras a ree a zispligeas d’an drouc-speret. An adversour-se eus ar silvidiguez a impligeas e oll finessaou hac e oll artifiçou evit e goll er speret ar Prinç. Tud a voal goustianç a rapportas da Charles-Martel penaus en devoa parlantet en e enep. An istim vras en devoa, bete neuse ar Prinç-se evit ar prelat santel-se ne viras quet na en exilas d’ar guær a Goloign.\nAr Sant pehini n’en devoa quet brassoc’h desir eguet beva diaznavezet ha dispriset, en em rentas gant joa er plaç eus e exil : mæs e vertuz o veza græt souden e aznaout e Coloign, e voe respetet hac enoret gant an oll.\nEn em lacaat a eureu e abati Sant Trôn, e pelec’h e tremenas c’huec’h vloaz o cundui ur vuez oll celestiel. Eno e falvezas da Zoue recoumpansi e servicher fidel, oc’h e c’hervel eus e exil, d’an-demeuranç eus an eneou eürus, dre ur maro santel, er bloaz 743.\nAr figur, pe ar speç eus ar bed-mâ a dremen. Ar c’homsou-mâ a reas da Sant Eucher quitaat ar bed, evit cundui ur vuez devotoc’h ha perfetoc’h. Peguer caër eo ar c’homsou-mâ da vedita ! Pet sujet a reflexion na gaver quet e quen neubeut a gomsou ! Ar figur, da lavaret eo, ne d’ê ar bed nemet ur spec, pe ur squeud, pehini a dremen en ur moumet. Ar figur eus ar bed-mâ, pehini ne deo nemet miseriou ha viçou, Ar figur eus ar bed-mâ a dremen ; perac\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/148&oldid=134245 »